hotchpotch/miracl-hf-unified huggingface dataset:
কৃত্রিম বৃষ্টিপাত
কৃত্রিম বৃষ্টিপাত হলো প্রকৃতির ওপর বৈজ্ঞানিক প্রভাব খাটিয়ে সংঘটিত বৃষ্টিপাত। এ জন্যে প্রথমতঃ মেঘ সৃষ্টি করতে হয় ; দ্বিতীয় পর্যায়ে এই মেঘকে বৃষ্টিপাতের উপযোগী অবস্থায় নিয়ে আসতে হয় এবং শেষতঃ মেঘ গলিয়ে বৃষ্টি ঝরানো হয়। তবে সচরাচর আকাশে ভাসমান মেঘকে পানির ফোঁটায় পরিণত করে কৃত্রিম বৃষ্টিপাত ঘটানো হয়।
প্রথম পর্যায়ে যেখানে বৃষ্টিপাত আবশ্যক সেখানে রাসায়নিক ব্যবহার করে মেঘ সৃষ্টি করা হয়। ক্যালসিয়াম ক্লোরাইড, ক্যালসিয়াম কার্বাইড, ক্যালসিয়াম অক্সাইড, ইউরিয়া এবং লবণ মিশ্রিত একটি রাসায়নিক অথবা ইউরিয়ার সঙ্গে অ্যামোনিয়াম নাইট্রেট মিশিয়ে প্রস্তুত একটি রাসায়নিক মেঘ সৃষ্টিতে ব্যবহার করা হয়। এই রাসায়নিক বায়ু থেকে আর্দ্রতা আহরণকরত ঘনীভবন প্রক্রিয়ার সূত্রপাত ঘটায়।
দ্বিতীয় পর্যায়ে রাসায়নিকের সাহায্যে মেঘপুঞ্জ তৈরি করা হয়। এ প্রক্রিয়ায় রান্নার লবণ বা সোডিয়াম কেলারাইড, টি-১ ফর্মুলা, ইউরিয়া, অ্যামোনিয়াম নাইট্রেট, শুকেনো বরফ এবং কখনো কখনো ক্যালসিয়াম ক্লোরাইড ব্যবহার করা হয়। এতে মেঘের দ্রুত ঘনীভবন হয় এবং তা পতনশীল অবস্থায় পৌছেঁ।
তৃতীয় পর্যায়ে বিমানের সাহায্যে মেঘরাশির ওপর সিলভার আয়োডাইড নামক রাসায়নিক পদের্থের স্ফটিকদানা(বা কখনো কখনো বিচূর্ণ শুকেনো বরফ) ছড়িয়ে দিয়ে মেঘধৃত আর্দ্রতাকে বড়-বড় পানির ফোঁটায় পরিণত করা হয় যা আর বাতাসে ভাসতে না-পেরে মাটিতে নেমে আসে এবং বৃষ্টিপাত সংঘটিত হয়। বিকল্পে, মেঘপুঞ্জ লক্ষ্য করে রাসায়নিকপূর্ণ রকেট ছোঁড়া হয়ে থাকে।
প্রায়শঃ এমন অবস্থা দেখা যায় যে আকাশে মেঘ আছে অথচ বৃষ্টি হচ্ছে না। অতি শীতল মেঘে তুষার কণা জমে যায়, পানি আর থাকে না। তখন বিমান থেকে রাসায়নিক ছিটিয়ে অতি শীতল (সুপারকুলিং) অবস্থা নষ্ট করে দেয়া হয় ; মেঘ তখন পানিতে পরিণত হয় এবং বৃষ্টির ফোঁটায় মাটিতে নিপতিত হয়।
ইফফাত আরাঃ "জানার আছে অনেক কিছু", ১৯৯৯, দেশ প্রকাশন, আজিজ সুপারমার্কেট, ঢাকা।
ব্যক্তি মালিকানা
ব্যক্তি মালিকানা বা ব্যক্তিগত মালিকানা () মালিকানার এমন ধরন, যেখানে উৎপাদনের উপায় ও শ্রমজাত দ্রব্যের মালিক একক ব্যক্তি। এই মালিকানা পদ্ধতি ব্যক্তিগত বা পারিবারিক চাহিদা পূরণের জন্য ব্যবহৃত হয় এবং এই পদ্ধতিতে সমাজের সদস্যদের বৈষয়িক সামগ্রীর উপর ব্যক্তিগত মালিকানা থাকে।
ব্যক্তিমালিকানার আর্বিভাব ও বিকাশের ফলে সমাজ বৈরী শ্রেণীগুলোতে বিভক্ত হয়ে পড়ে, রাষ্ট্রের উদ্ভব ঘটে এবং মানুষ কর্তৃক মানুষের শোষণ শুরু হয়। ব্যক্তিমালিকানা—দাসপ্রথাভিত্তিক, সামন্তবাদী ও পুঁজিবাদী গঠনরূপের ভিত্তি।
কোয়ার্ক-গ্লুয়ন প্লাজমা
কোয়ান্টাম ক্রোমোডাইনামিক্স (রঙিন গতিবিদ্যা) অনুসারে হেড্রন আর মৌলিক বস্তুকণার আবদ্ধ অবস্থা যাদের নাম কোয়ার্ক। হেড্রন হলো মেসন কণা ও নিউক্লিয়ন কণার দলগত নাম এবং প্রতিটি হেড্রনের অভ্যন্তরে কোয়ার্কগুলো আবদ্ধ থাকে আরেক ধরনের কণার বিনিময়ের মাধ্যমে যাদের নাম গ্লুয়ন। রঙিন গতিবিদ্যা অনুসারে যথেষ্ট উচ্চ তাপমাত্রায় এবং ঘনত্বে হেড্রন সম্মলিত বস্ত বিবর্তিত হয়ে কোয়ার্ক ও গ্লুয়ন বস্তু যে নতুন দশায় পৌঁছায় তাকেই কোয়ার্ক-গ্লুয়ন প্লাজমা বলা হয়।
ফ্রাঙ্কফুর্ট
ফ্রাঙ্কফুর্ট () জার্মানীর পঞ্চম বৃহত্তম শহর। শহরটির পূর্ণ নাম ফ্রাঙ্কফুর্ট আম মাইন। মাইন নদীর ফোর্ড বা অগভীর তীরে গড়ে উঠা এ শহরটি ফোর্ড অব দা ফ্রাঙ্ক নামেও পরিচিত। ফ্রাঙ্কফুটই জার্মানীর একমাত্র শহর যা প্রথম দশটি ‘আলফা ওয়ার্ল্ড সিটি’র একটি। দ্বিতীয় বিশ্বযুদ্ধের পর মার্কিন যুক্তরাষ্ট্রের নিয়ন্ত্রণাধীন জার্মানীর অংশ ছিল এই ফ্রাঙ্কফুর্ট এবং এখানেই ছিল জার্মানীতে অবস্থানকৃত অ্যামেরিকার সকল কার্যক্রমের সদর দপ্তর।
২০০৮ সালের তথ্যনুসারে এর শহরের জনসংখ্যা প্রায় ৬,৭০,০০০। ‍"রাইন-মেইন মেট্রোপলিটন" এলাকার কেন্দ্রে অবস্থিত এ শহরটি জার্মানীর দ্বিতীয় সর্ববৃহৎ মেট্রোপলিটন এলাক। ফ্রাঙ্কোনিকা অঞ্চলের অংশ বলে এ শহরে প্রথম দিকে ফ্রাঙ্করা বসবাস করতো।
মাইন নদীর তীরে অবস্থিত বলে ফ্রাঙ্কফুর্ট আর্থিক এবং যোগাযোগের দিক দিয়ে জার্মানীর কেন্দ্রতো বটেই, এটি ইউরোপ মহাদেশেরও ব্যস্ততম অর্থনৈতিক কেন্দ্র। এখানে ইউরোপীয়ান কেন্দ্রীয় ব্যাংক, জার্মানির ফেডারেল ব্যাংক, ফ্রাঙ্কফুর্ট স্টক এক্সচেঞ্জ এবং আরো অসংখ্যা বড় বড় ব্যাংক এবং বাণিজ্যিক প্রতিষ্ঠান অবস্থিত। শত শত বছর ধরেই ফ্রাঙ্কফুর্ট ছিল জার্মানীর অর্থনৈতিক কেন্দ্র এবং এখানে উল্লেখযোগ্য সংখ্যক প্র্রধান ও গুরুত্বপুর্ণ ব্যাংক এবং ব্রোকারেজ গড়ে উঠেছে। ফাঙ্কফুর্টে অর্থনীতির তিনটি বড় স্তম্ভ হল এর অর্থ, যোগাযোগ এবং বাণিজ্য মেলা। ফ্রাঙ্কফুর্ট স্টক এক্সচেঞ্জ জার্মনীর সবচেয়ে বড় এবং পৃথিবীর মধ্যে অন্যতম গুরুত্বপূর্ণ একটি স্টক এক্সচেঞ্জ। এ শহরে অবস্থিত ইউরোপীয় কেন্দ্রীয় ব্যাংক সমগ্র ওয়রো অঞ্চলের অর্থনৈতিক নীতিমালা গঠন করে। এছাড়াও এখানেই জার্মানীর জার্মান ফেডারেল ব্যাংক এবং আরো ৩০০টি দেশী ও বিদেশী ব্যাংক অবস্থিত। জার্মানীর বেশির ভাগ ব্যাংকেরই সদরদপ্তর এখানে অবস্থিত।
এছাড়াও ফ্রাঙ্কফুর্টের "Frankfurter Kreuz" ইউরোপের সবচেয়ে ব্যস্ততম ইন্টারচেঞ্জ।
ফ্রাঙ্কফুর্টের রয়েছে একটি চমৎকার যোগাযোগ ব্যবস্থা। ভৌগোলিক দিক দিয়ে এ শহরটি ইউরোপের কেন্দ্রে অবস্থিত এবং এর অত্যন্ত সুবিধাজনক বিমান, রেল এবং সড়ক পথের যোগাযোগ ব্যবস্থার কারণেই এটি ইউরোপের অত্যন্ত গুরুত্বপুর্ণ একটি শহর। ফ্রাঙ্কফুর্ট বিমানবন্দর পৃথিবীর অন্যতম বড় এবং ব্যস্ততম এয়ারপোর্টের একটি যার মধ্য দিয়ে বৎসরে ৫ কোটি যাত্রী যাতায়াত করে। "ফ্রাঙ্কফুর্টের সেন্ট্রাল স্টেশন" ইউরোপের অন্যতম বড় একটি রেল টার্মিনাল।
খুবই উল্লেখযোগ্য অনেক আন্তর্জাতিক বাণিজ্য মেলা প্রতিবছরই এ শহরে অনুষ্ঠিত হয়ে থাকে। এর মধ্যে পৃথিবীর সবচেয়ে বড় বড় মোটর শো "ইন্টারন্যাশনাল মোটর শো", পৃথিবীর সবচেয়ে বড় বই মেলা "ফ্রাঙ্কফুর্ট বুক ফেয়ার" এবং সঙ্গীতের বিভিন্ন সরঞ্জাম, লাইটিং, রেকর্ডিং এবং সাউন্ড রিইনফোর্সমেন্ট ইত্যাদি বিভিন্ন জিনিস নিয়ে পৃথিবীর সবচেয়ে বড় মেলা "Musik Messe" বেশি উল্লেখযোগ্য। এখানেই বিশ্বের সবচেয়ে বড় মেলার একটি "ফ্রাঙ্কফুর্ট ট্রেড ফেয়ার" অনুষ্ঠিত হয়।
এ শহরে অনেক উল্লেখযোগ্য শিক্ষা এবং সাংস্কৃতিক প্রতিষ্ঠান গড়ে উঠেছে। এর মধ্যে "Goethe University Frankfurt" বিশেষভাবে উল্লেখযোগ্য।
এ শহরে রয়েছে অসংখ্য দর্শনীয় স্থান। রয়েছে বেশ কিছু জাদুঘর, দুটি গুরুত্বপূর্ণ বোটানিক্যাল গার্ডেন ইত্যাদি।
ফ্রাঙ্কফুর্ট ইউরোপের প্রধান তিনটি শহরের একটি যেখানে উল্লেখযোগ্য সংখ্যাক আকাশচুম্বী বিল্ডং রয়েছে। ফ্রান্সের প্যারিসের ১৪টি পর ইউরোপের ফ্রাঙ্কফুর্ট এবং লন্ডনেই সর্বোচ্চ ১০ আকাশচুম্বী ভবন রয়েছে। (আকাশচুম্বী ভবন = যে বিল্ডিংগুলো ১৫০ মিটার বা ৪৯২ ফিটের চেয়েও অধিক লম্বা) ফ্রাঙ্কফুর্টের Commerzbank Tower এবং Messeturm যথাক্রমে ইউরোপের ৩য় ও ৪র্থ বিল্ডিং।
দাগেরোটাইপ
দাগেরোটাইপ ( ফরাসি: daguerréotype) হলো আলোকচিত্রধারণ কৌশলের ইতিহাসের একেবারে শুরুর দিকের একটি কৌশল। এর উদ্ভাবক লুই দাগেরের (ফরাসি: Louis Daguerre) নামানুসারে পদ্ধতিটির নামকরণ করা হয়েছে। এই পদ্ধতিতে আয়োডিন বাষ্পের মাধ্যমে জমা করা সিলভার হ্যালাইডের আস্তরবিশিষ্ট আয়নার মত নিখুঁত সমতল রূপার পাতের উপর সরাসরি বস্তুর প্রতিবিম্ব ফেলা হয়। পরবর্তী উন্নত সংষ্করণে ব্রোমিন এবং ক্লোরিনের বাষ্পও ব্যবহার করা হয়েছে, যার ফলে এক্সপোজার টাইম অনেকটাই সংক্ষিপ্ত করা সম্ভব হয়। দাগেরোটাইপে ঋণাত্মক চিত্র তৈরি হয়, কিন্তু যেই রূপার তলের উপর চিত্র ধারণ করা হয়েছে তার সামনে অনুজ্জ্বল তল (যেমন কালো রঙের পর্দা) ধরে প্রতিফলন ঘটান হলে রূপার পাতে ধারণকৃত চিত্র ধনাত্মক দেখায়। কাজেই দাগেরোটাইপ হলো অনুলিপি তৈরির সুযোগবিহীন একধরণের সরাসরি আলোচিত্র ধারণ পদ্ধতি।
দাগেরোটাইপ হলো অনুলিপি
পারমাণবিক অস্ত্র
পারমাণবিক অস্ত্র এমন এক ধরনের যন্ত্র যা নিউক্লিয়ার বিক্রিয়ার ফলে প্রাপ্ত প্রচণ্ড শক্তিকে কাজে লাগিয়ে ব্যাপক ধ্বংসযজ্ঞের সৃষ্টি করে। সে নিউক্লিয়ার বিক্রিয়া ফিসানের ফলে অথবা ফিসান ও ফিউশান উভয়েরই সংমিশ্রনেও সংঘটিত হতে পারে। উভয় বিক্রিয়ার কারণেই খুবই অল্প পরিমাণ পদার্থ থেকে বিশাল পরিমাণে শক্তি নির্গত হয়। আধুনিক এক হাজার কিলোগ্রামের একটি থার্মো-নিউক্লিয়ার অস্ত্রের বিস্ফোরন ক্ষমতা প্রচলিত প্রায় ১ বিলিয়ন কিলোগ্রামের প্রচণ্ড বিস্ফোরক দ্রব্যের চেয়েও বেশি।
এভাবেই শুধুমাত্র প্রচলিত বোমার সমান আকারেই একটি পারমাণবিক বোমা দ্বারাই একটি শহরকে ধ্বংস করে দেয়া যায়। পারমাণবিক অস্ত্রকে ধরা হয় ব্যাপক ধ্বংসযজ্ঞের এক বোমা হিসেবে। একারণেই আন্তজার্তিক বিভিন্ন নিয়ম-নীতিমালা প্রণয়নে তাদের ব্যবহার ও নিয়ন্ত্রণ সবসময়ই একটি আলোকিত বিষয় হয়ে দাড়িয়েছে।
যুদ্ধের ইতিহাসে দ্বিতীয় বিশ্বযুদ্ধের সময় মাত্র দুটি পারমাণবিক বোমা বিস্ফোরিত করা হয়েছিল। লিটল বয় নামের প্রথম বোমাটি ৬ আগস্ট ১৯৪৫ সালে জাপানের হিরোশিমাতে এবং ফ্যাট ম্যান নামক দ্বিতীয় বোমাটি তিনদিন পর জাপানের নাগাসাকিতে নিক্ষেপ করা হয়। কিন্তু এর ফলাফল ছিল ভয়াবহ। প্রচণ্ড বিস্ফোরন ও ক্ষতিকর আলোক-কণা বিকিরণের কারণে তাৎক্ষণিকভাবে মারা গিয়েছিল প্রায় ১২০,০০০ লোক এবং আয়নাইজিংয়ের ফলে ধীরে ধীরে আরো অসংখ্য মানুষ মারা গিয়েছিল। এ বোমার বিস্ফোরন এবং কোন দেশের অস্ত্রভান্ডারে এ বোমার সংরক্ষণ খুবই বিতর্কিত একটি বিষয়।
হিরোশিমা ও নাগাসাকির সেই বিস্ফোরনের পরেও এখন পর্যন্ত আরও পাঁচ শতাধিকবার পরীক্ষামূলকভাবে এবং প্রদর্শনের জন্য এ বোমার বিস্ফোরণ ঘটানো হয়েছে। বর্তমানে পারমাণবিক বোমার বিস্ফোরন ঘটিয়েছে এবং মজুদ রয়েছে এমন দেশগুলো হল - যুক্তরাষ্ট্র, রাশিয়া, যুক্তরাজ্য, ফ্রান্স, চীন, ভারত ও পাকিস্তান। এছাড়া এটা ব্যাপকভাবে বিশ্বাস করা হয় যে - উত্তর কোরিয়া, ইরান, ইসরাইলেও পারমাণবিক অস্ত্র রয়েছে।
হীরক
হীরক বা হীরা বা হীরে হল সর্বাপেক্ষা মূল্যবান একটি রত্ন যা গহনা তৈরিতে বহুল ব্যবহৃত হয়। বর্ণহীন এ রত্নটি একটি মাত্র বিশুদ্ধ উপাদান কার্বন থেকে সৃষ্ট। অন্য ভাষায় হীরক কার্বনের একটি বিশেষ রূপ মাত্র। পৃথিবীতে প্রতি বছর প্রায় ২৬০০০ কে.জি. খনিজ হীরা উত্তোলিত হয় যার মূল্য প্রায় ৯ বিলিয়ন ডলার। কথিত আছে, হীরক সর্বপ্রথম ভারতবর্ষে মূল্যবান হিসেবে খনি থেকে উত্তোলন ও ব্যবহার করা শুরু হয়। হীরা ভারতবর্ষের মানুষের কাছে কমপক্ষে ৩ থেকে ৬ হাজার বছর ধরে পরিচিত বলে অনুমান করা হয়। মানুষের জানা সকল প্রাকৃতিক পদার্থ থেকে হীরা অনেক বেশি শক্ত এবং এটি দিয়ে উচ্চতম তাপমাত্রা পর্যন্ত কাজ সম্ভব। হীরাকে আদর্শ ধরে তৈরি করা খনিজের কাঠিন্য পরিমাপ করার মোহ স্কেলের ১-১০এ অনুযায়ী হীরার কাঠিন্য ১০।
ভূ-অভ্যন্তরে প্রায় ১৪০ থেকে ১৯০ কি.মি. নিচে পৃথিবীর কেন্দ্র ও পৃথিবীর আবরণের মাঝে প্রচণ্ড তাপ ও চাপের কারণে হীরা গঠিত হতে প্রায় ১ থেকে ৩.৩ বিলিয়ন বছর সময় লাগে বলে বৈজ্ঞানিকদের ধারণা। গবেষকদের মতে, সকল হীরাই পৃথিবীতে তৈরি হয়েছে এমন নয়; পৃথিবীতে এমন অনেক হীরা পাওয়া গেছে যেগুলো পৃথিবীর বাইরে তৈরী।
হীরার মূল্য কেমন হবে তা নির্ভর করে চারটি বিষয়ের উপর। যথা – রং কিরূপ, কীভাবে কাটা হয়েছে, কতটা স্বচ্ছ প্রকৃতির এবং কত ক্যারেট ওজনের। ক্যারেট স্বর্ণের ক্ষেত্রে বিশুদ্ধতার একক। মানে যে কোন স্বর্ণের ২৪ ভাগের কত ভাগ স্বর্ণ তা বোঝাতেই ক্যারেট ব্যবহৃত হয়। ২৪ ক্যারেট বলতে বোঝায় ২৪ ভাগের ২৪ ভাগই স্বর্ণ অর্থাৎ ৯৯.৯ শতাংশ খাঁটি স্বর্ণ (যা ব্যবহারের অনুপযোগী)। আর রত্নপাথরের ক্ষেত্রে ক্যারেট হচ্ছে ভরের একক। এক্ষেত্রে ১ ক্যারেট = ০.২ গ্রাম বা ২০০ মিলিগ্রাম। খনিজ হীরক এবং অলঙ্কারের জন্য প্রস্তুত কাটা হীরার মাঝে মূল্য পার্থক্য ব্যাপক।
আফ্রিকায় হীরার প্রচুর খনি আছে। এ সব হীরা থেকে প্রাপ্ত অর্থ যুদ্ধ, হানাহানি, সন্ত্রাস ইত্যাদির অর্থায়নে ব্যবহৃত হয়। এজন্যে এরূপ হীরাকে রক্ত হীরক নামে অভিহিত করা হয়।
বিশেষত দক্ষিণ আফ্রিকায় হীরক তাদের অর্থনৈতিক উন্নতির প্রধান কারণ ।
বাংলাদেশে হীরার কোনো খনি নেই। তবে হীরকখচিত গহনার ব্যবহার প্রচলিত। পাশ্চাত্য রীতি অনুযায়ী হীরকখচিত অঙ্গুরীয় ব্যবহার বিংশ শতকের শেষার্ধে বৃদ্ধি লাভ করে। ১৯৯০ দশকের শেষভাগে বাংলাদেশে প্রথম হীরক কাটার কারখানা স্থাপিত হয়। আমদানীকৃত খনিজ হীরা (Rought diamond) ব্যবহার করে পরীক্ষামূলকভাবে হীরক উৎপাদন শুরু হয় ২০০০-এর গোড়ার দিকে। ২০০৬ খ্রিস্টাব্দে সর্বপ্রথম কাটা হীরা ইউরোপে রপ্তানী হয়। কাটা হীরার এই চালানটি বেলজিয়ামের এন্টওয়ার্প ডায়মণ্ড মার্কেটে বিক্রয় হয়।
অগি এন্ড দ্য ককরোচেস
অগি এন্ড দা ককরোচেস (; হিসাবে পরিচিত) ফ্রান্সে জিলাম কর্তৃক তৈরি একটি ফরাসি অ্যানিমেটেড কমেডি ধারাবাহিক। এর পরিচালক অলিভার জাঁ মারি এবং থমাস জাবো।
অগি নীল বিড়াল। যে সারাদিন খেতে এবং তার সাথে টিভি দেখতে পছন্দ করে। অগির বাড়িতে তিনটি তেলাপোঁকা আছে। যাদের সাথে অগি এবং তার চাচাতো ভাইয়ের সাথে যুদ্ধ হয়। তবুও তারা দুজন তিন তেলাপোঁকার সাথে সহজে জিততে পারেনা।
জ্যাক অগির চাচাতো ভাই। জ্যাক অগির বড় ভাই। জ্যাক খুব অহংকারী, শক্তিশালী, কিন্তু তার বুদ্ধি কম। সে সবসময় শরীর গঠন নিয়ে ব্যস্ত থাকে।
জোয়ি তিন তেলপোঁকার মধ্যে সর্বকনিষ্ট। কিন্তু জোয়ির বুদ্ধি বেশি। তাই সে তাদের নেতা।
ডিডি মোটা তেলাপোঁকা যে সবসময় খেতে পছন্দ করে।
মার্কি মানুষ বা পুতুলের প্রেমে পড়ে বেশীরভাগ পর্বে। এবং তাদের বিয়ে করতে চায়।
অগি একটি নীল বিড়াল। যে টিভি দেখতে দেখতে খাবার খেতে পছন্দ করে। তার বড় ভাই হচ্ছে জ্যাক। জ্যাক খুব শক্তিশালী। তাদের বাড়িতে তিনটি তেঁলাপোকা থাকে। যাদের সাথে অগির ও তার ভাইয়ের যুদ্ধ হয়ে থাকে।
লুর আদিবাসী
লুর আদিবাসী (ফার্সি:لر) ইরানের কয়েকটি নৃতাত্ত্বিক গোষ্ঠীর মধ্যে অন্যতম। ইরানের দক্ষিণ-পশ্চিম এলাকায় লুরিস্তান প্রদেশের পাহাড়ী এলাকায় এদের বসবাস। এরা তিন সহস্রাধিক বৎসর প্রাচীন একটি জনগোষ্ঠী যারা কিলিম নামীয় শতরঞ্চি বয়নের জন্য বহুকাল যাবৎ খ্যাত। লু্র জাতি "লোর" নামেও পরিচিত। পারসিক, বখতিয়ারি, মাজেন্দ্রানি, গিলাকি, কুর্দি এবং অন্যান্য ইরানি আদিবাসী গোষ্ঠীর সাথে এদের সাদৃশ্য রয়েছে। লুররা সংখ্যায় প্রায় ২৬ লাখ। এরা কথা বলে লোরি ও ফার্সি ভাষায়। তবে বেশির ভাগ লুরির ভাষা লোরি(ফার্সি:لری, {{pron|loriː])। এটি একটি দক্ষিণ-পশ্চিম ইরানি ভাষা। এ ভাষার সাথে ফার্সি ভাষার সাদৃশ্য রয়েছে। তবে এটি মূলতঃ কুর্দি ভাষার জ্ঞাতি। লুরিরা প্রধানত বাস করে লোরেস্তান, খুজেস্তান, হামাদান, চাহারমহল, বখতিয়ারি, ইস্পাহান ও ইলাম এলাকায়। অন্যান্য ইরানির মতো জাগ্রোস পর্বতের আদিবাসী এবং মধ্য এশিয়া থেকে আসা ইরানি ভাষাগোষ্ঠীর উপজাতিগুলোর সাথে লুর জাতির মিশ্রণ রয়েছে। আর লোর ভাষার রয়েছে দুটি উপভাষা­ লোর-ই-বোগরগ্ (বৃহত্তর লোর) ও লোর-ই-কুচিক (ক্ষুদ্র লোর)। বেশির ভাগ লুর শিয়া মুসলমান। বিংশ শতাব্দীর সূচনালগ্নে বেশির ভাগ লুর ছিল যাযাবর, এদের বৃত্তি ছিল পশুপালন। এ সময় কিছু লুর খোররমাবাদ নগরে বসবাস করত। পাহলভি সরকার লুর জাতির একটি অংশকে বসতি স্খাপনে বাধ্য করেছিল। এ জন্য কয়েকবার প্রচেষ্টা গ্রহণ করা হয়। অবশ্য এ বিষয়ে রেজা শাহের অভিযান ব্যর্থ হয়। ইরানের শেষ শাহ মোহাম্মদ রেজা পাহলভিও লুরদের স্খায়ী বসতি স্খাপনে প্রচেষ্টা গ্রহণ করেছিলেন। তবে তিনি অল্প বলপ্রয়োগ করেন এবং স্খায়ী বসতি স্খাপনকারীদের অর্থসাহায্য দেন। তবে তিনি তার কাজ সম্পন্ন করে যেতে পারেননি কারণ ১৯৭৯ খ্রীস্টাব্দে তিনি ক্ষমতা হারান। ১৯৮০ দশকের মাঝামাঝি অনেক লুর লোরেস্তানের বিভিন্ন শহর ও গ্রামে বসতি স্খাপন করে ; অনেকে ইরানের প্রধান শহরগুলোয় চলে যায়। এখনো অনেক লুর যাযাবর জীবনযাপন করে। শহরে বসবাসকারী লুর, বিশেষ করে বয়স্কদের মধ্যে এখনো যাযাবর জীবনের প্রভাব দেখা যায়। লুররা স্বাধীনচেতা ও অতিথিবৎসল। লুর নারীরাও যথেষ্ট স্বাধীনতা ভোগ করে।
শাহেদ আলী
অধ্যাপক শাহেদ আলী (১৯২৫ - ২০০১) বাংলাদেশের প্রখ্যাত সাহিত্যিক ও সংস্কৃতিসেবী। তিনি ১৯৫২-এর ভাষা আন্দোলনের একজন ভাষাসৈনিক। তিনি ইসলামী চিন্তাবিদ, সাংবাদিক, অনুবাদক, গবেষক হিসাবেও পরিচিত।
১৯২৫ খ্রীস্টাব্দের ২৬ মে বর্তমান সুনামগঞ্জ জেলার তাহিরপুর উপজেলায় মাহমুদপুর গ্রামে তাঁর জন্ম। সুনামগঞ্জ সরকারি জুবিলি উচ্চবিদ্যালয় থেকে ১৯৪৩ খ্রীস্টাব্দে প্রবেশিকা পরীক্ষায় উত্তীর্ণ। সিলেট এমসি কলেজ থেকে ১৯৪৭ খ্রীস্টাব্দে ব্যাচেলার ডিগ্রি এবং ঢাকা বিশ্ববিদ্যালয় থেকে ১৯৫০ খ্রীস্টাব্দে বাংলা ভাষা ও সাহিত্যে মাস্টার্স ডিগ্রি অর্জন।। ১৯৫১ খ্রীস্টাব্দে বগুড়া আজিজুল হক কলেজে শিক্ষক হিসেবে যোগদান করেন। এরপর থেকে ১৯৫৪ পর্যন্ত মিরপুর বাংলা কলেজ, রংপুর কারমাইকেল কলেজ ও চট্টগ্রাম সিটি কলেজে অধ্যাপনা। ১৯৫৪ খ্রীস্টাব্দে খেলাফতে রব্বানী পার্টির নমিনেশনে সুনামগঞ্জ থেকে আইনসভার সদস্য নির্বাচিত। অধ্যাপক শাহেদ আলী ইসলামিক ফাউন্ডেশনের (সাবেক ইসলামিক একাডেমী) প্রতিষ্ঠাতা সচিব ছিলেন। এরপর ১৯৬২ থেকে ১৯৮২ খ্রীস্টাব্দ পর্যন্ত ইসলামিক ফাউন্ডেশনের অনুবাদ ও সঙ্কলন বিভাগের পরিচালকের দায়িত্ব পালন করেন। চল্লিশের দশক থেকেই শাহেদ আলী সাংবাদিকতার সাথে যুক্ত ছিলেন। ১৯৪৪-৪৬ খ্রীস্টাব্দে মাসিক প্রভাতি এবং ১৯৪৮-৫০ খ্রীস্টাব্দে তিনি সাপ্তাহিক সৈনিক পত্রিকাদ্বয় সম্পাদনা করেন। ১৯৫৫ সালে দৈনিক বুনিয়াদ সম্পাদনা করেন। ইসলামী ফাউন্ডেশনের বিখ্যাত শিশু মাসিক সবুজ পাতার সম্পাদনার দায়িত্বে ছিলেন ১৯৬৩ থেকে ১৯৮২ খ্রীস্টাব্দে পর্যন্ত। ১৯৫৬ খ্রীস্টাব্দে দৈনিক মিল্লাতের সহকারী সম্পাদকের দায়িত্ব পালন করেন। ১৯৬৩-৬৪ খ্রীস্টাব্দে বাংলা একাডেমী পত্রিকার সম্পাদনা বোর্ডের সদস্য ছিলেন। ইসলামী বিশ্বকোষের সম্পাদনা বোর্ডেরও সদস্য ছিলেন। অধ্যাপক শাহেদ আলী বিভিন্ন বুদ্ধিবৃত্তিক ও সাংস্কৃতিক আন্দোলনের নেতৃত্ব দিয়েছেন। ১৯৪৮-৫২-এর ভাষা আন্দোলনের সার্বিক কার্যক্রমে জড়িত ছিলেন। তিনি তমুদ্দন মজলিসের সাধারণ সম্পাদক ও পরে সভাপতির দায়িত্ব পালন করেন।
১৯৪০ খ্রীস্টাব্দে অষ্টম শ্রেণীতে অধ্যয়নকালে সওগাত পি্রিকায় তাঁর সর্বপ্রথম গল্প "অশ্রু" প্রকাশিত হয়। এরপর বিভিন্ন পত্রপত্রিকায় গল্প ও প্রবন্ধ প্রকাশিত হতে থাকে। তিনি ছিলেন জীবনধর্মী লেখক।
অধ্যাপক শাহেদ আলী ছোট গল্পের জন্য ১৯৬৪ খ্রীস্টাব্দে বাংলা একাডেমী পুরস্কার পেয়েছেন। ভাষা আন্দোলন পদক ১৯৮১ খ্রীস্টাব্দে , একুশে পদক ১৯৮৯ খ্রীস্টাব্দে , ইসলামিক ফাউন্ডেশন পুরস্কার ১৯৮৬ খ্রীস্টাব্দে , ফররুখ স্মৃতি পুরস্কার (১৯৯৭ খ্রীস্টাব্দে ), জাসাস স্বর্ণপদক (মরণোত্তর ২০০০ খ্রীস্টাব্দে ), তমুদ্দন মজলিস, মাতৃভাষা পদক (২০০০ খ্রীস্টাব্দে ), কিশোরকণ্ঠ সাহিত্য পুরস্কার (মরণোত্তর,২০০৩ খ্রীস্টাব্দে) এবং আন্তর্জাতিক মাতৃভাষা দিবস পুরস্কার পেয়েছেন।
বহুধা প্রতিভার অধিকার শাহেদ আলী ২০০১ খ্রীস্টাব্দের ৬ নভেম্বর ঢাকায় ইন্তেকাল করেন।
আর্মাডিলো
আরমাডিলো মাটিতে গর্ত খুগেঁ বসবাস করে এমন একটি প্রাণী। এটি ড্যাসিপোডিডি পরিবারভুক্ত স্তন্যপায়ী প্রাণী। ড্যাসিপোডিডি হচ্ছে সিনগুলাটা বর্গের একমাত্র অস্তিত্ববান পরিবার। এদের প্রধান বিশেষত্ব হচ্ছে দেহের উপরিভাগের বর্মসদৃশ শক্ত ত্বক। বাচ্চারা কোমল ত্বক নিয়ে জন্মগ্রহণ করে। এদের ত্বক শক্ত হতে কয়েক সপ্তাহ লেগে যায়।বর্তমানে প্রায় ১০টি গণে (জাত) ২০ প্রজাতির আরমাডিলো টিকে আছে। আরমাডিলোর দেহের গড় দৈর্ঘ্য ৭৫ সেন্টিমিটার। বৃহৎ আরমাডিলোর দৈর্ঘ্য ১ দশমিক ৫ মিটার এবং ওজন ৫৯ কেজি। এরা এদের ধারালো নখ দ্বারা বসবাসের জন্য গর্ত এবং খাবারের জন্য মাটি খোঁড়ে। আরমাডিলোর দর্শন ক্ষমতা খুবই দুর্বল। এদের পা খাটো হলেও এরা দ্রুত দৌড়াতে পারে। এদের সামনের পায়ে তিন থেকে পাঁচটি এবং পেছনের পায়ে পাঁচটি নখযুক্ত আঙুল রয়েছে। এদের দেহের বেড় বরাবর বলয় রয়েছে। বলয়ের সংখ্যা প্রজাতিভেদে বিভিন্ন। নয় বলয়যুক্ত আরমাডিলো নদীর ধারে আর্দ্র মাটিতে গর্ত খুঁড়তে পছন্দ করে। এদের দেহের উপরিভাগে বর্মসদৃশ শক্ত ত্বক বা খোল রয়েছে। কিন্তু দেহের নিচের অংশের ত্বক কোমল ও লোমযুক্ত। বর্মের মতো শক্ত ত্বক এদের আত্মরক্ষার কাজে লাগে। দক্ষিণ আমেরিকার তিন বলয়যুক্ত আরমাডিলো প্রতিরক্ষার জন্য এদের শক্ত ত্বকের ওপরই ভরসা করে। বিপদে পড়লে এরা দেহকে পাকিয়ে বলের মতো করে। নয় বলয়যুক্ত আরমাডিলো কোনো কারণে চমকে উঠলে শূন্যে লাফ দেয়। আরমাডিলো পানির নিচে প্রায় ৬ মিনিট ডুব দিয়ে থাকতে পারে। এদের বর্মের মতো শক্ত ত্বকের কারণে এরা পানিতে ডুবে যায়। তবে এরা পাকস্খলীকে বায়ু দ্বারা ফুলিয়ে দ্বিগুণ করে পানিতে সাঁতার কাটতে পারে। 
আরমাডিলো নি:সঙ্গ প্রাণী। এরা কখনো অন্য প্রাপ্তবয়স্ক আরমাডিলোর সাথে গর্ত ভাগাভাগি করে না।
আরমাডিলোর খাবার প্রধানত নানারকম কীট এবং অন্যান্য অমেরুদণ্ডী প্রাণী। এদের কিছু প্রজাতি পিঁপড়া খেয়ে জীবন ধারণ করে। 
আরমাডিলোর গর্ভধারণ সময় ৬০ থেকে ১২০ দিন এবং অধিকাংশ আরমাডিলো একত্রে চারটি বাচ্চা প্রসব করে। ৩ থেকে ১২ মাস বয়সে এরা প্রজনন ক্ষমতা অর্জন করে।
ইফফাত আরাঃ "জানার আছে অনেক কিছু", ১৯৯৯, দেশ প্রকাশন, ঢাকা।
তেতুলিয়া উপজেলা
তেতুলিয়া বাংলাদেশের পঞ্চগড় জেলার অন্তর্গত বাংলাদেশের সর্বউত্তরের একটি উপজেলা।
তেতুলিয়া উপজেলা উত্তর অক্ষাংশের ২৬°২৪' ও ২৬°৩৮' উত্তর অক্ষাংশে এবং ৮৮°২০' ও ৮৮°৩২' পূর্ব দ্রাঘিমাংশের মধ্যে অবস্থিত। উত্তর, দক্ষিণ ও পশ্চিমে ভারতের পশ্চিমবঙ্গ, পূর্বে পঞ্চগড় সদর উপজেলা। তেতুলিয়ার আয়তন ১৮৯.১২ বর্গকিলোমিটার।
তেতুলিয়া উপজেলায় সাতটি ইউনিয়ন আছে। ইউনিয়ন গুলো হচ্ছেঃ- ১নং বাংলাবান্ধা ইউনিয়ন, ২নং তিরনইহাট ইউনিয়ন, ৩নং তেতুলিয়া ইউনিয়ন ৪নং শালবাহান ইউনিয়ন, ৫নং বুড়াবুড়ি ইউনিয়ন, ৬নং ভজনপুর ইউনিয়ন, এবং ৭নং দেবনগর ইউনিয়ন।
এ উপজেলা বাংলাদেশের প্রাচীনতম থানার গুলোর মধ্য একটি থানা। ইংরেজ আমলে এ থানা ভারতের জলপাইগুড়ির অধীনে ছিল। প্রশাসন তেতুলিয়া থানা সৃষ্টি ১৮৫৭ সালে এবং থানাকে উপজেলা রুপান্তর করা হয় ১৯৯৩ সালে। ৭টি ইউনিয়ন ২৪২টি গ্রাম নিয়ে তেতুলিয়া গঠিত।"প্রাকৃতিক দুর্যোগ" ১৯৪২ সালের ভূমিকম্প ও ১৯৬৮ সালের বন্যায় এ উপজেলার ব্যাপক ক্ষয়ক্ষতি হয়।
ম‌োট ১,২৪,০৪১ জন , নারী ৬১,২২২ জন , পুরুষ ৬২,৮১৯ জন । এ উপজেলায়  সাঁওতাল, রাজবংশী প্রভৃতি আদিবাসী জনগোষ্ঠীর বসবাস রয়েছে।
"প্রধান কৃষি ফসলাদি"  ধান, পাট, গম, আখ, আলু, রসুন, শাকসবজি।
"বিলুপ্ত বা বিলুপ্তপ্রায় ফসলাদি" কাউন, যব, সরিষা, মিষ্টি আলু, অড়হর, তিসি।
"প্রধান ফল-ফলাদি"  আম, জাম, কাঁঠাল, লিচু, তরমুজ, পেঁপে, আনারস, কমলা।
"প্রধান রপ্তানিদ্রব্য"   তরমুজ, আনারস, কাঁঠাল, পেঁপে, রসুন, পাথর।
"জনগোষ্ঠীর আয়ের প্রধান উৎস" কৃষি ৬১.৭২%, অকৃষি শ্রমিক ১৬.০১%, ব্যবসা ৮.৮৪%, পরিবহণ ও যোগাযোগ ২.৩৩%, চাকরি ৪.৩৮%, নির্মাণ ০.৪৬%, ধর্মীয় সেবা ০.০৯%, রেন্ট অ্যান্ড রেমিটেন্স ০.০৯% এবং অন্যান্য ৬.০৮%।
প্রাকৃতিক সম্পদ  কাঁচবালি, বোল্ডার পাথর, চিপপাথর, নুড়িপাথর।
"পানীয়জলের উৎস" নলকূপ ৮১.২৪%, পুকুর ০.৮১%, ট্যাপ ০.৪৯% এবং অন্যান্য  ১৭.৪৬%।
"স্বাস্থ্যকেন্দ্র" উপজেলা স্বাস্থ্য কমপ্লেক্স ১, পরিবার কল্যাণ কেন্দ্র ৬, উপস্বাস্থ্য কেন্দ্র ৩।
"সাংস্কৃতিক প্রতিষ্ঠান" ক্লাব ১৬, লাইব্রেরি ১, সঙ্গীত নিকেতন ১, সিনেমা হল ১, নাট্যগোষ্ঠী ১।
"শিক্ষার হার"  ৩৯%; পুরুষ ৪৪.১%, মহিলা ৩৩.৫%। কলেজ ৪ ট‌ি, মাধ্যমিক বিদ্যালয় ২৭টি, প্রাথমিক বিদ্যালয় ৬৭ ট‌ি, কিন্ডার গার্টেন ৩ টি, মাদ্রাসা ১১ ট‌িতেতুলিয়া উপজেলায় প্রায় ৪টি নদী রয়েছে। নদীগুলো হচ্ছে করতোয়া নদী, গোবরা নদী, ডাহুক নদী, এবং মহানন্দা নদী।বাংলাদেশের দ্বিতীয় বৃহত্তম জ্বালানি তেলের খনির অবস্থান উত্তরাঞ্চলের সর্বউত্তরের জেলা পঞ্চগড়ের তেতুলিয়া উপজেলার শালবাহান গ্রাম। ১৯৮৬-৮৭ অর্থবছরে সন্ধান মেলে জ্বালানি কেরোসিন তেলের খনির। সে সময় পেট্রোলিয়াম ডেভেলপমেন্ট প্রকল্পের অধীনে অনুসন্ধান চালানো হয় দেশের উত্তরের নীলফামারী, দিনাজপুর, কুড়িগ্রাম ও পঞ্চগড় জেলায়। পঞ্চগড় জেলার তেতুলিয়া উপজেলায় ৫ হাজার পয়েন্ট গভীরে এ খনির অবস্থান নিশ্চিত করা হয়। পরবর্তীতে ফরাসি কোম্পানি অনুসন্ধান চালায়। টানা দু’বছর ধরে অনুসন্ধান শেষে বিশেষজ্ঞ দল নিশ্চিত হয় তেতুলিয়া উপজেলায় ৯০০ মিটার গভীরে রয়েছে উত্তোলনযোগ্য জ্বালানি তেল। শালবাহান এলাকার কূপ খননের জন্য শেল (পেট্রোলিয়াম কোম্পানি) বিদেশী কোম্পানি ফরাসল-এর সঙ্গে চুক্তিবদ্ধ হয়ে খনির কূপ খনন কাজ শুরু করে। ১৯৮৮-৮৯ সালের জাতীয় বাজেটে ৩৫ কোটি টাকা বাজেট বরাদ্দ দেয়া হয়। ১৯৮৮ সালের ১০ এপ্রিল তৎকালীন রাষ্ট্রপ্রধান এরশাদ আনুষ্ঠানিকভাবে খনির তেল উত্তোলনের কাজ উদ্বোধন করেন। অজ্ঞাতকারণে এক সপ্তাহের মধ্যেই খনি থেকে তেল উত্তোলন বন্ধ করে দেয়া হয়। কেউ কেউ দাবী করেন ভারতের চাপের মুখে তৎকালীন সরকার এ কুপ হতে তেল উত্তোলন বন্ধ করে দেয়।
শেনচেন
শেনচেন গণচীনের একটি শহর।
অবর্ধক রক্তশূন্যতা
অবর্ধক রক্তশূন্যতা () একটি রোগ যাতে অস্থিমজ্জার কোষগুলি যথেষ্ট পরিমাণে নতুন রক্তকোষ উৎপাদন করে না, ফলে রক্তে এই কোষগুলির স্বল্পতা দেখা যায়। সাধারণত রক্তশূন্যতা বলতে কেবল লোহিত রক্তকণিকার অভাব বোঝালেও অবর্ধক রক্তশূন্যতায় তিন ধরনের রক্তকোষের (লোহিত কণিকা, শ্বেতকণিকা এবং অণুচক্রিকা) উৎপাদনই হ্রাস পায়। .
নন-হজকিন লিম্ফোমা
নন-হজকিন লিম্ফোমা (Non-Hodgkin lymphomas; NHL) হল বেশ কিছু প্রকারের রক্তের ক্যান্সারের সাধারণ নাম। হজকিনের লিম্ফোমা নামক রক্তের ক্যান্সার থেকে আলাদা করে বোঝানোর জন্য এগুলির এরকম নামকরণ করা হয়েছে।
লিম্ফোসাইট নামের এক প্রকার শ্বেত রক্তকণিকা থেকে উদ্ভূত ক্যান্সারকে লিম্ফোমা বলা হয়। ১৯৮২ সালে গৃহীত এক নীতি অনুযায়ী নন-হজকিন লিম্ফোমাগুলিকে আলাদা করা হয়েছিল, কিন্তু বর্তমানে এই শ্রেণীকরণটি পরিত্যক্ত হয়েছে।
অক্সফোর্ড ইউনিভার্সিটি প্রেস
অক্সফোর্ড ইউনিভার্সিটি প্রেস () বিশ্বের বৃহত্তম বিশ্ববিদ্যালয় প্রকাশনা সংস্থা। এটি অক্সফোর্ড বিশ্ববিদ্যালয়ের একটি বিভাগ। বিশ্ববিদ্যালয়ের উপাচার্য কর্তৃক নিযুক্ত ১৫ জন শিক্ষাবিদের একটি দল কোম্পানিটি পরিচালনা করেন।
ক্যামব্রিজ
ক্যামব্রিজ যুক্তরাজ্যের একটি শহর। এখানে বিখ্যাত ক্যামব্রিজ বিশ্ববিদ্যালয় অবস্থিত।
ক্যামব্রিজ ইউনিভার্সিটি প্রেস
ক্যামব্রিজ ইউনিভার্সিটি প্রেস যুক্তরাজ্যের ক্যামব্রিজ বিশ্ববিদ্যালয়ের প্রকাশনা সংস্থা।
রোমিলা থাপর
রোমিলা থাপর (জন্ম ১৯৩১) একজন ভারতীয় ইতিহাসবিদ, যিনি প্রাচীন ভারত বিষয়ে একজন বিশেষজ্ঞ। তিনি একাধিক বই লিখেছেন। এদের মধ্যে "আ হিস্টরি অফ ইন্ডিয়া" বইটি বিশেষভাবে জনপ্রিয়। তিনি বর্তমানে নয়া দিল্লির জওহরলাল নেহরু বিশ্ববিদ্যালয়ের এমেরিটা অধ্যাপিকা। তাঁকে দুইবার পদ্মভূষণ পুরস্কারের জন্য নির্বাচিত করা হয়। দুইবারই তিনি পুরস্কারটি প্রত্যাখান করেন।
ডেভিড শেফার্ড (আম্পায়ার)
ডেভিড রবার্ট শেফার্ড, এমবিই (; জন্ম: ২৭ ডিসেম্বর, ১৯৪০ - মৃত্যু: ২৭ অক্টোবর, ২০০৯) ক্রিকেট বিশ্বের অন্যতম খ্যাতনামা আম্পায়ার হিসেবে পরিচিত ছিলেন। তিনি ইংল্যান্ডের ডেভোন কাউন্টির বাইডফোর্ড শহরে জন্মগ্রহণ করেন। তিনি ৯২ টেস্ট ম্যাচে আম্পায়ারিংয়ের দায়িত্ব পালন করেন। এছাড়াও তিনটি বিশ্বকাপ ক্রিকেট ফাইনালেও আম্পায়ার হিসেবে মনোনীত হয়েছিলেন।
গ্লুচেস্টারশায়ারের সাবেক এই ব্যাটসম্যান ১৪ বছরের খেলোয়াড়ী জীবনে ২৮২টি ফাস্ট ক্লাস ম্যাচ খেলেছেন। তন্মধ্যে সেঞ্চুরি করেছেন ১২টি।
শেফার্ড তিনটি বিশ্বকাপ ফাইনালসহ ১৭২টি ওয়ানডে এবং ৯২টি টেস্টে আম্পায়ার হিসেবে দায়িত্ব পালন করেছেন। আম্পায়ার হিসেবে তিনি প্রথম-শ্রেণীর ক্রিকেটে অভিষিক্ত হন ১৯৮১ সালে। এরপর ১৯৮৩ সালের বিশ্বকাপে আন্তর্জাতিক ম্যাচে আম্পায়ার হিসেবে অভিষিক্ত হন। ১৯৮৫ সালে ক্রিকেট খেলার প্রধান স্তর টেস্ট ক্রিকেটে আম্পায়ার হিসেবে অভিষেক ঘটান এবং ক্রিকেটপ্রিয় সকলের হৃদয়-মন জয় করেন।
বিশ্বখ্যাত সাবেক আম্পায়ার ডেভিড শেফার্ড অক্টোবর ২৭, ২০০৯ তারিখে ৬৮ বছর বয়সে ফুসফুসের ক্যান্সারে আক্রান্ত হয়ে ডেভনে মারা যান।
শিকাগো সান-টাইমস
শিকাগো সান-টাইমস পত্রিকা মার্কিন যুক্তরাষ্ট্রের একটি দৈনিক পত্রিকা যা ইলিনয় অঙ্গরাজ্যের শিকাগো শহর থেকে প্রকাশিত হয়। ২০০৮ সালের বিশ্ব অর্থনীতির সংকটের ফলে পত্রিকাটির প্রচারসংখ্যা কমে যায় এবং ২০০৯ সালের মার্চ মাসে পত্রিকাটিকে দেউলিয়া ঘোষণা করা হয়। 
জেমস টাইরির নেতৃত্বাধীন শিকাগো অর্থ বিনিয়োগকারী গ্রুপ নগদ ২৬.৫ লাখ ডলারের বিনিময়ে শিকাগো সান-টাইমস পত্রিকাসহ সান টাইমস মিডিয়ার গ্রুপের অন্যন্য পত্রিকাগুলিকে ২৭ অক্টোবর, ২০০৯ তারিখে কিনে নেয়।
হলুদ (রঙ)
হলুদ এক প্রকারের বর্ণ, যা সোনা, মাখন ও পাকা লেবুতে দেখা যায়। মানব চোখের রেটিনার L ও M (দীর্ঘ ও মধ্য তরঙ্গদৈর্ঘ্যসংবেদী) কোনো কোষকে সমানভাবে উদ্দীপ্ত করে, কিন্তু S (হ্রস্ব তরঙ্গদৈর্ঘসংবেদী) কোনো কোষকে উদ্দীপ্ত করে না।। হলুদ রঙ-এর তরঙ্গদৈর্ঘ্য সাধারণত ৫৭০-৫৯০ ন্যানোমিটার হয়ে থাকে। লাল এবং সবুজ রঙের সংমিশ্রণে হলুদ রঙ পাওয়া যায়। হলুদ হল দেখার জন্য সব থেকে সহজতম রং।
আনু মুহাম্মদ
আনু মুহাম্মদ, (জন্ম: ২২ সেপ্টেম্বর, ১৯৫৬) পুরো নাম আনু মুহাম্মদ আনিসুর রহমান হলেও আনু মুহাম্মদ নামেই অধিক পরিচিত, জাহাঙ্গীরনগর বিশ্ববিদ্যালয়ের অর্থনীতি বিভাগের শিক্ষক।
ঢাকায় লেখাপড়া শেষ করে ১৯৮২ থেকে জাহাঙ্গীরনগর বিশ্ববিদ্যালয়ের অর্থনীতি বিভাগে যোগদান করেন। এছাড়া একই বিশ্ববিদ্যালয়ের নৃবিজ্ঞান বিভাগেও শিক্ষকতা করেছেন। শিক্ষকতার পাশাপাশি বিশ্বব্যাপী শোষণ, বৈষম্য, নিপীড়ন ও আধিপত্য বিরোধী তত্ত্বচর্চ‍া ও লড়াইয়ে সক্রিয় অংশ নেন। বাংলাদেশের প্রাকৃতিক সম্পদে জনগণের মালিকানা প্রতিষ্ঠার আন্দোলনসহ যে কোন প্রকার নির্যাতনের বিরুদ্ধে সোচ্চার ভূমিকা পালন করেন। 
বর্তমানে তিনি "তেল-গ্যাস-খনিজ সম্পদ ও বিদ্যুৎ-বন্দর রক্ষা জাতীয় কমিটির" সদস্য সচিব। বাংলাদেশে মার্কসীয় অর্থনীতি ও রাজনৈতিক অর্থনীতি সংক্রান্ত আলোচনায় তিনি সবচেয়ে পরিচিত লেখক।
আনু মুহাম্মদ ইন্টারনেট পত্রিকা মেঘবার্তার সম্পাদক।
আনু মুহাম্মদ এর সম্পাদিত সর্বজনকথা সম্পাদক।
দ্য লস্ট সিম্বল
দ্য লস্ট সিম্বল ২০০৯ সালে প্রকাশিত মার্কিন লেখক ড্যান ব্রাউন রচিত একটি রহস্য উপন্যাস। এ উপন্যাসে ড্যান ব্রাউনের জনপ্রিয় কাল্পনিক চরিত্র হার্ভার্ড বিশ্ববিদ্যালয়ের প্রতীকবিদ রবার্ট ল্যাংডন আমেরিকা যুক্তরাষ্ট্রের রাজধানী ওয়াশিংটন ডি.সিতে শ্বাসরুদ্ধকর একটি অভিযানে জড়িয়ে পড়েন। এটি ল্যাংডনকে নিয়ে ড্যান ব্রাউন রচিত তৃতীয় উপন্যাস।
ভোরবেলায় সুইমিংপুল থেকে ফিরে জরুরী বার্তা পেলেন হার্ভার্ড ইউনিভারসিটির সিম্বোলজির প্রফেসর রবার্ট ল্যাঙডন -তাকে স্মিথসোনিয়ান ইন্সটিটিউটের এক অনুষ্ঠানে বক্তব্য দিতে যেতে হবে আজই! অনুরোধকারী তার বন্ধু পিটার সলোমন। বিখ্যাত ধনবান একজন,যিনি কিনা একজন ম্যাসন। ম্যাসন বহু পুরনো এক গুপ্ত সংগঠন যাদের আধ্যাত্মিকতার বড় অংশ জুড়ে রয়েছে বিজ্ঞান এবং স্থাপত্যকলা। পিটার সলোমনের ব্যক্তিগত সহকারীর ব্যবস্থায় প্রাইভেট জেটে করে খুব অল্প সময়ে ওয়াশিংটন ডিসি-তে উড়ে আসেন রবার্ট ল্যাঙডন এবং কিছুক্ষণের মধ্যে আবিষ্কার করেন তিনি এক ভয়াবহ ফাঁদে পা দিয়ে ফেলেছেন! পিটার সলোমনের ব্যক্তিগত সহকারীর পরিচয় দেয়া মানুষটি আসলে তার অপহরণকারী! সিম্বোলজির বিখ্যাত প্রফেসর রবার্ট কে ডিসি তে নিয়ে আসার কারণ "এক প্রাচীন রহস্য" কে ভেদ করতে হবে তার! কিংবদন্তী প্রচলিত আছে ম্যাসনরা যুগ যুগ ধরে এক প্রাচীন রহস্যকে গোপন করে রক্ষা করে আসছেআসছে,যেটি মূলত এমন এক জ্ঞান যার সাহায্যে মানুষ অসম্ভব ক্ষমতা অর্জন করতে পারবে। তাকে লুকানো আছে যে স্থানে তার হদিস লিপিবদ্ধ আছে এক সিক্রেট মেটাফর পিরামিডে। পিরামিডের গায়ে সেই ম্যাপ আসলে কতোগুলো প্রতীক!
ম্যাসন ভ্রাতৃসংঘ, অপহরণকারী এবং সিআইএ -র সাথে দুর্ধর্ষ এক অভিযানে জড়িয়ে পড়েন রবার্ট ল্যাঙডন! সাথে যুক্ত হন পিটার সলোমনের বোন নিয়োটিক সায়েন্স নিয়ে গবেষণাকারী ক্যাথরিন সলোমন।
আসলে কি এই গুপ্ত জ্ঞান? ম্যাসনরা কেনই একে গুপ্ত রাখে? আর অপহরণকারীই বা কে!!
রোমহর্ষক অ্যাডভেঞ্চার এর সাথে হিস্ট্রি, আলকেমি, আর্কিটেকচার, মিথ আর সিম্বোলজির এক অদ্ভুত সম্মিলন ফুটে উঠেছে উপন্যাসটিতে।
সুপারমডেল
সুপারমডেল () অর্থ উচ্চতর পারিশ্রমিক গ্রহণকারী উঁচু শ্রেণীর ফ্যাশন মডেল। সাধারণত তাঁদের বিশ্বব্যাপী পরিচিতি থাকে, এবং বাণিজ্যিক মডেলিং-এ তাঁরা অভিজ্ঞ। ১৯৯০-এর দশকের শেষের দিকে জনসংস্কৃতিতে এই শব্দটি জনপ্রিয় হয়ে ওঠে। সুপারমডেলরা সচারচর প্রথম শ্রেণীর ফ্যাশন ডিজাইনার ও ব্র্যান্ডগুলোর জন্য কাজ করে। তাঁদের লক্ষ-কোটি ডলারের চুক্তি, এন্ডোর্সমেন্ট ও ক্যাম্পেইন থাকে। তাঁরা তাঁদের নিজের নামে পরিচিত থাকলেও, বিশ্বব্যাপী তাঁদের পরিচয়, তাঁদের মডেলিং পেশাজীবনের সাথেই সংশ্লিষ্ট। তাঁরা বিভিন্ন ম্যাগাজিনে প্রচ্ছদ নারী হিসেবে বিভিন্ন ভঙ্গিমায় পোজ দেন। সুপারমডেল ক্লডিয়া শিফার বলেন, "সুপারমডেল হতে হলে একটি নারীকে একই সময় বিশ্বের সকল প্রচ্ছদে উপস্থিত থাকতে হবে, যেনো মানুষ মেয়েটিকে চিনতে পারে।" সুপারমডেলরা সচারচর ফ্যাশন শিল্পে নামের প্রথম অংশ দ্বারাই পরিচিত হন।
গার্ল, ইন্টারাপ্টেড (চলচ্চিত্র)
গার্ল, ইন্টারাপ্টেড () হচ্ছে ১৯৯৯ সালে মুক্তিপ্রাপ্ত একটি মার্কিন নাট্য চলচ্চিত্র। এর কাহিনী গড়ে উঠছে একজন কিশোরী ১৮ মাস একটি মানসিক স্বাস্থ্যকেন্দ্রে অবস্থানের ঘটনা নিয়ে। একটি সত্যিঘটনার ওপর ভিত্তি করে চলচ্চিত্রটি নির্মিত। আর ঘটনাটি ঘটেছিলো লেখক সুসানা কায়জেনের জীবনে। আর কায়জেনের লেখা আত্মকথন "গার্ল, ইন্টারাপ্টেড" থেকেই ছবিটির চলচ্চিত্ররূপ তৈরি হয়েছে। চলচ্চিত্রটি পরিচালনা করেছেন জেমস ম্যানগোল্ড, আর চলচ্চিত্ররূপ দিয়েছেন ম্যানগোল্ড, অ্যানা হ্যামিল্টন ফেলান, এবং লিসা লুমার। এছাড়া সঙ্গীত পরিচালনায় ছিলেন মাইকেল ড্যানা।
চলচ্চিত্রটির মূল উপন্যাসের লেখক, সুসানা কায়জেন চলচ্চিত্রটির সমালোচনা করেন। তিনি পরিচালক ম্যানগোল্ডকে ‘উত্তেজিত বোকা’ বলে অভিযুক্ত করেন, কারণ হিসেবে তিনি উল্লেখ করেন যে, পরিচালক এমন কিছু প্লটের অস্তিত্ব ছবিটিতে এনেছেন মূল বইতে যার কোনো অস্তিত্বই নেই। উদাহরণস্বরূপ, লিসা, যাঁর সাথে সুসানা দৌড়াতেন—এই চরিত্রটিকে সুসানা সম্পূর্ণ কাল্পনিক বলে আখ্যায়িত করেন।যুক্তরাষ্ট্রের পেনসিলভ্যানিয়ার মেকানিশবার্গের প্রধান রাস্তাগুলোতে এই চলচ্চিত্রটি কাজ হয়। সেই সাথে হ্যারিসবার্গ শহরের হ্যারিসবার্গ স্টেট হসপিটালেও দৃশ্যধারণের কাজ হয়। মেকানিশবার্গকে বেছে নেওয়ার কারণ ছিলো, শহরটি এখনো অনেকটা পুরোনো ধাঁচের, এবং এর ঔষধের দোকানগুলো খুবই সাধারণ, নাম শুধু "Drugs" বা "ঔষধ", এ সবকিছু ছবিটির জন্য প্রয়োজনীয় পুরোনোদিনের আবহ আনতে সহায়ক ভূমিকা রেখেছে।
সিনাই পর্বত
সিনাই পর্বত () (হিব্রু ভাষায়: הר סיני ,har sina'i), মিশরের একটি ধর্মীয় গুরুত্ববহ পর্বত। এটি মিশরের সিনাই উপদ্বীপের সেন্ট ক্যাথেরিন শহরে আবস্থিত। বেদুইনদের কাছে এটি হোরেব পর্বত, মুসা পর্বত, গাবাল মুসা তথা জাবাল মুসা (মুসার পর্বত) হিসেবেও পরিচিত ছিল।
সিনাই পর্বতের ধর্মীয় তাৎপর্য নানামুখী। সিনাই পর্বতের কথা কোরআনেরসূরা ত্বীনে বলা হয়েছে। হয়রত মুসা (আঃ) এই পর্বতের ওপর অবস্থানকালে নবুয়ত লাভ করেন। এটি আরবের বেদুইন এবং খ্রীষ্টানদেরও নিকটও একটি ঐতিহ্যবাহী অবস্থান।
সিনাই পর্বতটির উচ্চতা ২২৮৫ মিটার। এটি উচ্চতার দিক থেকে মিশরের কাতেরিনা পর্বতের পরই দ্বিতীয় স্থানে রয়েছে। কাতেরিনা পর্বতের উচ্চতা ২৬৩৭ মিটার এবং এটি প্রায় ৫ কিমি দক্ষিণ-পশ্চিমে আবস্থিত। পর্বতের উপরে উঠার জন্য দুইটি রাস্তা রয়েছে। প্রথম পথটি শিকেত এল বাশাইত হিসেবে পরিচিত। এটি অনেক লম্বা এবং খাড়া হয়ে উঠেছে। পায়ে অথবা স্থায়ী বেদুইনদের উটের সাহায্যে উপরে উঠা যায়। পায়ে হেটে উপরে উঠাতে প্রায় দুই ঘণ্টার মত লাগে। দ্বিতীয় পথটি শিকেত সাইদনা মুসা হিসেবে পরিচিত। এটি সরাসরি, তাড়াতাড়ি এবং আশ্রমের পিছে দিয়ে যায়। এই রাস্তাটি প্রায় ৩৭৫০ মিটার লম্বা।
পুনর্ভবা নদী
পুনর্ভবা বাংলাদেশ-ভারতের একটি আন্তঃসীমান্ত নদী। এটি বাংলাদেশের উত্তর-পশ্চিমাঞ্চলের দিনাজপুর জেলা এবং পশ্চিমবঙ্গের দক্ষিণ দিনাজপুর জেলার একটি নদী। নদীটির দৈর্ঘ্য ২২৩ কিলোমিটার, গড় প্রস্থ ১০২ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক পুনর্ভবা নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৭২।
পুনর্ভবা নদী উত্তরবঙ্গে প্রবাহিত একটি গুরুত্বপূর্ণ নদী। এটির বর্তমান উৎপত্তিস্থল হচ্ছে দিনাজপুর জেলার বীরগঞ্জ উপজেলার শিবরামপুর ইউনিয়নের বিলাঞ্চল। পতিত হয়েছে মহানন্দা নদীতে।
পুনর্ভবা নদীর প্রাচীন উৎস ব্রাহ্মণপুর বরেন্দভূমি। ১৭৮৭ খ্রীষ্টাব্দে হিমালয়ের বন্যায় প্রচণ্ড ভূমিধ্বসে সানুর নিকট এ নদীর পার্বত্য উৎসমুখ বন্ধ হয়ে যায়।
দিনাজপুর শহর এ নদীর অববাহিকায় অবস্থিত। বর্তমানে মৃত ঘাঘরা, গাবুরা, কাঁচাই প্রভৃতি নদী এক সময় পুনর্ভবারই উপনদী ছিল। নদীর গতিপথ উত্তর থেকে দক্ষিণে বিস্তৃত। আত্রাই থেকে কয়েক কিলোমিটার পশ্চিমে পুনর্ভবার উচ্চতর গতিপথ। দক্ষিণ দিকে প্রবাহিত হওয়ার পর পুনর্ভবা ঢেপা নদীর সঙ্গে মিলিত হয়েছে, যা করতোয়া নদীর একটি শাখা নদী। দিনাজপুর শহরের ঠিক দক্ষিণে নদীটি পশ্চিম এবং পশ্চিম-কেন্দ্রীয় বরেন্দ্রভূমির মধ্য দিয়ে প্রবাহিত হয়েছে। এর নদীবিস্তৃত ভূমির প্রশস্ততা ৩ থেকে ৮ কিলোমিটার। চাপাই নবাবগঞ্জ জেলার রহনপুরের ঠিক দক্ষিণ দিকটি মহানন্দা নদীর সঙ্গে মিলিত হয়েছে। টাঙ্গন নদীর রয়েছে একটি সুরক্ষিত নদীবিস্তৃত ভৃমি, যা পর্বত পাদদেশীয় সমভূমি পর্যন্ত বিস্তৃত। কুলিক নদীর তীরবর্তী ভৃমি লক্ষণীয়ভাবে তরঙ্গায়িত। নাগর নদী দিনাজপুর জেলার পশ্চিম সীমানার বহু কিলোমিটার জুড়ে বিস্তৃত। ভারতের মধ্য দিয়ে প্রবাহিত হয়ে এটি পুনরায় ভোলাহাটের কাছে বাংলাদেশের সীমান্তসংলগ্ন হয়ে প্রবাহিত হয়েছে ; অতঃপর নবাবগঞ্জ জেলার মধ্য দিয়ে নবাবগঞ্জ শহরের দক্ষিণে পদ্মার সাথে মিলিত হয়েছে। নদীটি জোয়ার ভাটা প্রভাবিত নয়।
পুনর্ভবা নদীটি জোয়ার-ভাটা প্রভাবিত নয়। এই নদীর তিনটি উপনদী রয়েছে, সেগুলো হলো টাঙ্গন নদী, কুলিক নদী এবং নাগর নদী।
হুয়াংহো নদী
হুয়াংহো নদী চীনের দ্বিতীয় দীর্ঘতম নদী। এর অপর নাম পীত নদী। হুয়াংহো নদীর সর্ব্বমোট দৈর্ঘ্য ৫৪৬৪ কিলোমিটার। এশিয়ার ২য় বৃহত্তম নদী। ছিংহাই প্রদেশের বায়ান হার পবর্তের উত্তরাংশে হুযাংহো নদীর উৎপত্তি হয়ে নদীটি পীতসাগরে পতিত হয়েছে। ছিংহাই, সিছুয়ান, কানসু , নিংশিয়া, অন্তর্দেশীয় মঙ্গোলিয়া, শাআনশি, শানশি, হনান আর শানতুং প্রদেশের ভেতর দিয়ে প্রবাহিত হয়ে হুয়াংহো নদী শানতুং প্রদেশের খেনলি জেলায় বেহাই সাগরে গিয়ে মিশেছে। লানযে, বাত্তথৌ, যেমষ্ঠে, জিনোন প্রভৃতি গুরুত্বপূর্ণ শহর-বন্দর এ নদীর তীরে অবস্থিত।
হুয়াংহো নদী অর্থাৎ পীতনদীকে "চীনের দু:খ" বলা হত। প্রাচীন চীনে প্রায়ই হুয়াংহো নদী ছাপিয়ে উঠে সবকিছু বন্যায় ভাসিয়ে দিত বলে এই নদীর নাম ছিল "চিনের দু:খ"। ইতিহাসে ছাব্বিশবার এই নদীর গতিপথ বদল হয়েছে অতি প্রচন্ডভাবে। এর ফলে প্রত্যেকবারই চীনের জনগণের জীবনে নেমে এসেছে অবর্ণনীয় দু:খদুদর্শা। নয়া চীন প্রতিষ্ঠিত হওয়ার পর চীন সরকার হুয়াংহো নদীর উজানের দিকে ও মধ্য এলাকা বরাবর মৌলিক গুরুত্বসম্পন্ন কতকগুলো জলসংরক্ষণ প্রকল্প নিমার্ণ করেছে এবং ভাটির দিকে নদীর পাড়ের ভেড়িগুলোকে আরো মজবুত করেছে। এভাবে বিংশ শতাব্দীতে নদীর তীরবর্তী জনসাধারণের নিরাপত্তা সুরক্ষিত করা হয়েছে।
হুয়াংহো নদীর অববাহিকার পশুচারণ ভূমি বেশ উর্বর ও খনিজ পদার্থে সমৃদ্ধ। এই নদীর অববাহিকাতে চীনের প্রাচীনতম সভ্যতা গড়ে উঠেছিল। এ নদীর অববাহিকা চীনের সভ্যতা, ইতিহাস ও সংস্কৃতির লালনাগর।
শ্রেষ্ঠ পার্শ্ব অভিনেত্রীর জন্য একাডেমি পুরস্কার
শ্রেষ্ঠ পার্শ্ব অভিনেত্রীর জন্য একাডেমি পুরস্কার একাডেমি অফ মোশন পিকচার আর্টস অ্যান্ড সায়েন্সেস (এএমপিএএস) কর্তৃক প্রদত্ত বাৎসরিক পুরস্কার, যা চলচ্চিত্রে পার্শ্ব চরিত্রে অভিনেতাদের অভিনয়ের জন্য প্রদান করা হয়। এই পুরস্কারটি প্রদান করে যুক্তরাষ্ট্রের একাডেমি অব মোশন পিকচার আর্টস অ্যান্ড সায়েন্সেস (এএমপিএএস)। কোনো বছরে মুক্তিপ্রাপ্ত সকল চলচ্চিত্রের মধ্যে কোনো অভিনেত্রীর পার্শ্ব চরিত্রে শ্রেষ্ঠ অভিনয়ের জন্য এই পুরস্কারটি প্রদান করা হয়। এই পুরস্কারের জন্য কোনো প্রার্থীকে মনোনীত ও নির্বাচিত করেন একাডেমি পুরস্কার সংস্থার সদস্যরা, যারা নিজেরাও অভিনেতা বা অভিনেত্রী।
১৯৩৭ সালে অনুষ্ঠিত ৯ম একাডেমি পুরস্কার আয়োজনে গেল সন্ডারগার্ড "অ্যান্থনি অ্যাডভার্স" চলচ্চিত্রে তার অভিনয়ের জন্য প্রথম এই পুরস্কার লাভ করেন। প্রথম দিকে অভিনেতা ও অভিনেত্রী দুই পার্শ্ব চরিত্রের জন্যই প্রতিমূর্তির পরিবর্তে ধাতু নির্মিত ফলক প্রদান করা হত। ১৯৪৪ সালে অনুষ্ঠিত ১৬তম আয়োজনে বিজয়ীদের প্রথম প্রতিমূর্তি প্রদান করা হয়। বর্তমানে এএমপিএএসের অভিনেতা শাখার ভোটের মাধ্যমে মনোনীতদের নির্বাচন করা হয়, এবং যে বা যারা বেশি ভোট পান তারাই এই পুরস্কারের যোগ্য বলে বিবেচিত হন।
শুরু থেকে ২০১৮ সাল পর্যন্ত মোট ৮০ জনকে এই পুরস্কার প্রদান করা হয়েছে। ডায়ান উইস্ট ও শেলি উইন্টার্স সর্বাধিক দুইবার এই পুরস্কার লাভ করেছেন। কোন বছর পুরস্কার না পেলেও থেলমা রিটার সর্বাধিক ছয়বার এই পুরস্কারের জন্য মনোনয়ন লাভ করেন। ২০১৮ সালের আয়োজন পর্যন্ত, অ্যালিসন জ্যানি সবচেয়ে সাম্প্রতিক পুরস্কার বিজয়ী, যিনি "আই, টনিয়া" চলচ্চিত্রে লাভোনা গোল্ডেন চরিত্রের জন্য এই পুরস্কার লাভ করেন।
একাডেমি পুরস্কারের আয়োজন অনুযায়ী নীচে তালিকা প্রদান করা হল, সাধারণত লস অ্যাঞ্জেলেস কাউন্টিতে ছবি মুক্তির পরের বছর সেইসব ছবিগুলোকে পুরস্কৃত করা হয়।
যেহেতু একাডেমি পুরস্কার যুক্তরাষ্ট্র, এবং যুক্তরাষ্ট্র থেকে মুক্তিপ্রাপ্ত চলচ্চিত্র কেন্দ্রিক, অধিকাংশ একাডেমি পুরস্কার বিজয়ী হচ্ছে আমেরিকান। কিন্তু তারপরও যুক্তরাষ্ট্রের বাইরের অনেক অভিনেত্রী এই পুরস্কার জয় করেছেন। তাঁদের তালিকা:
ইয়াং কা'ই-হুই
ইয়াঙ কা'ই-হুই (৬ নভেম্বর, ১৯০১ – ১৪ নভেম্বর, ১৯৩০) মাও সে তুং-এর ২য় স্ত্রী। চ্যাঙশায় শিক্ষক প্রশিক্ষণ প্রতিষ্ঠানে মাও সে তুং-এর প্রিয় শিক্ষক ইয়াঙ চ্যাঙ-চি'র কন্যা। মাও ইয়াঙ কা'ই-হুইকে বিপ্লবী চিন্তাধারায় প্রভাবিত করেন এবং ১৯২০ সালে তাদের বিয়ে হয়।
১৯৩০ সালে কুয়োমিনটাঙ বাহিনী তাকে গ্রেফতার করে। কমিউনিস্ট পার্টি ও মাও সে তুং-কে প্রত্যাখান করলে তিনি বাঁচতে পারবেন -- কুয়োমিনটাঙ -এর প্রস্তাব তিনি ঘৃণা সহকারে অস্বীকার করেন। এ বছরই তাকে প্রাণদণ্ডে দন্ডিত করা হয়।
গোলাম মুস্তাফা
গোলাম মুস্তাফা ( জন্ম: ২ মার্চ ১৯৩৪ - মৃত্যু: ২০ ফেব্রুয়ারি ২০০৩) বাংলাদেশের একজন জনপ্রিয় অভিনেতা ও বিশিষ্ট আবৃত্তিকার। ১৯৬০ সালে ‘রাজধানীর বুকে’ ছবিতে জমিদারের ভূমিকায় প্রথম অভিনয় করেন। মূলতঃ প্রথম ছবি থেকেই তিনি খলনায়ক চরিত্রের একক ও অপ্রতিদ্বন্দ্বী অভিনেতা হিসেবে নিজেকে প্রতিষ্ঠিত করেছিলেন। এছাড়া তিনি অনেক ছবিতে ভিন্ন ভিন্ন চরিত্রে অভিনয় করেছেন। গোলাম মুস্তাফা প্রায় দুই শতাধিক চলচ্চিত্রে অভিনয় করেছিলেন।
গোলাম মুস্তাফার জন্মস্থান বরিশালের দপদপিয়া গ্রামে। বাবা ছিলেন সাব-রেজিস্ট্রার। স্কুলজীবন শুরু হয় পিরোজপুর সরকারি উচ্চ বিদ্যালয় থেকে। ম্যাট্রিক পাস করেন খুলনা জিলা স্কুল থেকে। স্কুল-কলেজ জীবনে নাটকে অভিনয় করা তার শখ ছিল। ঢাকায় আসেন পঞ্চাশের দশকের মধ্য সময়ে। সেই থেকে তিনি ঢাকায় স্থায়ী হয়ে গেলেন।
গোলাম মুস্তাফা বাংলা ও উর্দু মিলে প্রায় তিনশত চলচ্চিত্রে নায়ক, সহনায়ক, খলনায়কসহ বিভিন্ন চরিত্রে অভিনয় করেন।  তার অভিনীত উল্লেখযোগ্য উর্দু চলচ্চিত্র হচ্ছে 'পীরিত না জানে রীত', 'কাজল', 'চোখাই', 'চান্দা', 'তালাশ'। বাংলা চলচ্চিত্রের মধ্যে রয়েছে 'আলিবাবার চল্লিশ চোর', 'রাজধানীর বুকে', 'নিজেকে হারায়ে খুজি', 'রক্তাক্ত বাংলা', 'রূপালী সৈকতে', 'সীমানা পেরিয়ে', 'তিতাস একটি নদীর নাম', 'সূর্যসংগ্রাম', 'পদ্মা নদীর মাঝি', 'এমিলের গোয়েন্দা বাহিনী', 'শুভদা', 'শ্রাবণ মেঘের দিন', 'ধীরে বহে মেঘনা', 'চন্দ্রনাথ', 'দেবদাস' ইত্যাদি।
গোলাম মুস্তাফা অনেক বিজ্ঞাপনচিত্রেও অভিনয় করেন। তার অভিনয় জীবনে খলনায়ক হিসেবেই বেশি সফল হয়েছিলেন। ১৯৬১ সালে মুক্তিপ্রাপ্ত ‘হারানো দিন’ ছবিতে মদ্যপ জমিদারের ভূমিকায় তার অভিনয়ের কথা অনেকের স্মৃতিতে এখনও অমলিন।
১৯৪৫ সালে বরিশাল অশ্বিনী কুমার টাউন হল মঞ্চে বি.ডি হাবিবুল্লাহ রচিত পল্লীমঙ্গল নাটকে তিনি প্রথম অভিনয় করেন। এটাই তার অভিনিত প্রথম মঞ্চ নাটক।
পরিণত বয়েসে ষাটের দশকের শুরুতে গোলাম মুস্তাফা নাট্যাভিনয় শুরু করেন। সিনেমা ও নাটক উভয় ক্ষেত্রেই তিনি পারদর্শিতা প্রদর্শন করেন।
গোলাম মুস্তাফা ঢাকা টেলিভিশনের জন্মলগ্ন থেকে নাটকে অভিনয় শুরু করেন। প্রথমদিকে ১৯৬৫ থেকে ১৯৬৯ পর্যন্ত বেশ কয়েকটি নাটকে নায়ক চরিত্রে ছিলেন।
তার অভিনিত উল্লেখযোগ্য টিভি নাটকগুলো হলো:
গোলাম মুস্তাফা ঢাকা টেলিভিশনের জন্মলগ্ন থেকে নাটকে অভিনয় শুরু করেন। প্রথমদিকে ১৯৬৫ থেকে ১৯৬৯ পর্যন্ত বেশ কয়েকটি নাটকে নায়ক চরিত্রে ছিলেন । তিনি তার সহ কর্মী বেতারের অভিনেত্রী হোসনে আরার প্রেমে পরে যান। ১৯৫৮ সালে হোসনে আরার সঙ্গে বিবাহবন্ধনে আবদ্ধ হন। তার মেয়ে সুবর্ণা মুস্তাফা বাংলাদেশের একজন জনপ্রিয় অভিনেত্রি। জামাতা হুমায়ুন ফরীদিও ছিলেন বাংলা চলচ্চিত্রের কিংবদন্তি অভিনেতা।
গোলাম মুস্তাফা ২০০৩ সালের ২০ ফেব্রুয়ারি মৃত্যুবরণ করেন।
গোলাম মুস্তাফা ১৯৮০ সালে এমিলের গোয়েন্দা বাহিনী চলচ্চিত্রে অভিনয়ের জন্য সেরা পার্শ্বচরিত্র অভিনেতা , এবং ১৯৮৬ সালে শুভদা চলচ্চিত্রে অভিনয়ের জন্য সেরা অভিনেতা হিসেবে বাংলাদেশ এর জাতীয় চলচ্চিত্র পুরস্কার লাভ করেন। চলচ্চিত্রে অবদানের স্বীকৃতিস্বরূপ তিনি ২০০১ সালে একুশে পদক সম্মানে ভুষিত হন। তিনি বাচসাস পুরস্কারও লাভ করেন।
আবেগ
আবেগ-কে সংজ্ঞায়িত করা কঠিন। আবেগকে অনেকে অনুভূতির সমার্থক ধরে নেয়। যদিও অনুভূতি শারিরীক/মানসিক দুইই হতে পারে, আবেগ মূলতঃ মানসিক। এটা এমন একটি মানসিক অবস্থা যা স্বতঃস্ফূর্তভাবেই উদ্ভূত হয়; সচেতন উদ্যম থেকে নয়। এর সাথে মাঝে মাঝে শারিরীক পরিবর্তনও প্রকাশ পায়। সেক্ষেত্রে আবেগকে বলা যায় অনুভূতির উৎস। আবার শারীরিক ভাবে বলতে গেলে মসৃণ পেশী এবং বিভিন্ন গ্রন্থির কারনে শরীরের অন্তর্নিহিত পরিবর্তনই হল আবেগ ৷ সামগ্রিকভাবে, চেতনার যে অংশ অনুভূতি বা সংবেদনশীলতার সাথে সরাসরি সম্পর্কযুক্ত তাকে আবেগ বলা যায়।
আবেগ(Emotion) শব্দটি এসেছে ল্যাটিন শব্দ Emovere থেকে। 
Morgan & King এর মতে আবেগ এর ৫ টি উপাদান থাকা দরকার। সেই উপাদান গুলো হচ্ছেঃ
১। আবেগের মানসিক বা আত্মনিষ্ঠ অনুভূতি।
২। শারীরিক উত্তেজনা।
৩। শরীর বৃত্তীয় ভিত্তি।
৪। মৌখিক, ভাষাগত এবং অঙ্গ সঞ্চালনমূলক বহিপ্রকাশ।
৫। সংশ্লিষ্ট প্রেশনামূলক অবস্থা।
বাংলাদেশ উদীচী শিল্পীগোষ্ঠী
বাংলাদেশ উদীচী শিল্পীগোষ্ঠী (সংক্ষেপে - উদীচী) হচ্ছে বাংলাদেশের বৃহত্তম সাংস্কৃতিক সংগঠন। ১৯৬৮ সালে বিপ্লবী কথাশিল্পী সত্যেন সেন উদীচী গঠন করেন। পরবর্তী সময়ে রণেশ দাশগুপ্ত, শহীদুল্লাহ কায়সার সহ একঝাঁক তরুণ উদীচীর সাথে সম্পৃক্ত হন। জন্মলগ্ন থেকে উদীচী অধিকার, স্বাধীনতা ও সাম্যের সমাজ নির্মাণের সংগ্রাম করে আসছে। উদীচী ’৬৮, ’৬৯, ’৭০, ’৭১ সালে বাঙালির সার্বিক মুক্তির চেতনাকে ধারণ করে গড়ে তোলে সাংস্কৃতিক সংগ্রাম। এ সংগ্রাম গ্রাম-বাংলার পথে-ঘাটে ছড়িয়ে পড়ে। ১৯৭১ সালে উদীচীর কর্মীরা প্রত্যক্ষভাবে মুক্তিযুদ্ধে অংশ নেয়। দেশের সকল গণতান্ত্রিক, মৌলবাদবিরোধী ও সাম্রাজ্যবাদবিরোধী সংগ্রামে এ সংগঠন বলিষ্ঠ ভূমিকা রেখে চলেছে। বর্তমানে সারাদেশে উদীচীর তিন শতাধিক শাখা রয়েছে। দেশের বাইরেও ছয়টি দেশে শাখা রয়েছে উদীচীর। ২০১৩ সালে এই সংঠনটি দেশের সর্বোচ্চ সম্মাননা একুশে পদক লাভ করে।
উদীচীর অধীনে সঙ্গীত, নাটক, নৃত্য, অাবৃত্তি, চারুকলা, চলচ্চিত্র ও সাহিত্য বিভাগ কাজ করছে। বর্তমানে ৯১ সদস্য বিশিষ্ট কেন্দ্রীয় সংসদের তত্ত্বাবধানে দেশব্যাপী উদীচীর কর্মকান্ড পরিচালিত হচ্ছে। ঢাকা কেন্দ্রকে ভিত্তি করে ৭১টি সাংগঠনিক জেলাসহ তিন শতাধিক শাখা রয়েছে। জেলা কমিটি সমূহ ৪৭ সদস্য বিশিষ্ট এবং শাখা কমিটি সমূহ ২৫ সদস্য বিশিষ্ট। বর্তমানে উদীচীর সদস্য সংখ্যা প্রায় ১৫,০০০। বাংলাদেশ উদীচী শিল্পীগোষ্ঠীর কেন্দ্রীয় কার্যালয় ঢাকার ১৪/২ তোপখানা সড়ক (দোতলায়) অবস্থিত। এছাড়াও প্রবাসে উদীচীর ৬টি শাখা রয়েছে যুক্তরাষ্ট্র, যুক্তরাজ্য, কানাডা ও ফ্রান্সে।
উদীচী প্রযোজিত মঞ্চনাটক সমূহের মধ্যে নরক গুলজার, মিছিল, ধলা গেরামের নাম, অভিশপ্ত নগরী, চিরকুমার সভা, বিবাহ উৎসব,বৌ বসন্তি, শুভ্র তিমির ,চিলেকোঠার সেপাই, বৌ বসন্তি ও হাফ আখড়াই প্রধান। পথনাটকগুলির মধ্যে রয়েছে আরো মানুষ চাই, দিন বদলের পালা, রাজা রাজা খেল, মাদারীর খেল, তেভাগার পালা, রাজাকারের প্যাঁচালী, স্বাধীনতার সংগ্রাম, ইতিহাস কথা কও, তাঁতাল, সংগ্রামই সুন্দর ইত্যাদি। এর মধ্যে “ইতিহাস কথা কও” গীতি আলেখ্যটি বাংলাদেশের হাটে মাঠে ঘাটে শত সহস্রবার পরিবেশিত হয়েছে।
বৈঁচি
বৈঁচি (), (দ্বিপদ নাম: "Flacourtia indica") বাংলাদেশে একধরনের বিলুপ্তপ্রায় এবং অপ্রচলিত ফল। এই ফল "কাঁটাবহরী", "বুঁজ", "ডুংখইর" ইত্যাদি নামেও পরিচিত।
বাংলাদেশে এই ফলের চাষ করা হয়না, ক্ষেতের পাশে ঝোপঝাড়ে বা পাহাড়ের ঢালে অযত্নে বৈঁচিগাছ বেড়ে ওঠে। দক্ষিণ এশিয়ার অনেক জায়গায় এ ফল জন্মে। বৈঁচি ফুল ক্ষুদ্র আকারের, হালকা পীত রঙের। সাধারণত শীতের শেষে ফাল্গুন-চৈত্র মাসে বঁইচিগাছে ফুল ধরে। পাঁচ পাপড়িযুক্ত ক্ষুদ্রাকৃতির ফুল। পুরুষ ও স্ত্রী ফুল আলাদা গাছে ফোটে। জ্যৈষ্ঠ মাস (এপ্রিল-জুন) থেকে ফল পাকতে শুরু করে। কাচা ফল গোলাকার সবুজ। পাকলে গাঢ় বেগুনি রং ধারণ করে। এর স্ব্বাদ টক-মিষ্টি। বাংলাদেশের গ্রামের শিশুরা পাকা ফলের মালা বানিয়ে গলায় পরে থাকতে পছন্দ করে এবং মালা থেকে ফল ছিঁড়ে খায়।
এতে প্রচুর পুষ্টি উপাদান আছে যার মধ্যে উল্লেখযোগ্য ক্যালসিয়াম ও ফসফরাস।
দাঁতের গোড়া ফোলা, জন্ডিস ইত্যাদি রোগের চিকিৎসায় বৈঁচি ব্যবহৃত হয়।
বৈঁচি ফল ও গাছটি নানা দেশে নানা নামে পরিচিত। মালয় ভাষায় "কেরকুপ কেচিল", থাই ভাষায় "তা-খোপ-পা" এবং লাও ভাষায় "গেন"
, এবং তাগালোগ ভাষায় "বিতঙ্গল", "বলং" ও "পাতুলান" নামে পরিচিত। আফ্রিকার কয়েক জায়গায় একে "কোকোউই" এবং শ্রীলংকায় "উগুরেসসা" নামে ডাকা হয়। ফ্রেঞ্চ ভাষায় এর নাম "প্রুনিয়ের দ্য মাদাগাস্কার" এবং "গ্রসে প্রুন দ্য কাফে"। এর জার্মান নাম "এচে ফ্লাকুর্তিয়ে", স্প্যানিশ নাম "সিরুয়েলা গভের্নাদোরা" এবং বার্মিজ নাম "না-ইউ-ওয়ানি"।
লারা ক্রফ্‌ট
লারা ক্রফ্‌ট () হচ্ছে একটি কাল্পনিক চরিত্র ও নায়িকা। ভিডিও গেম তৈরির প্রতিষ্ঠান ইডিওস ইন্টার‌্যাক্টিভ-এর তৈরিকৃত টুম্ব রেইডার-এর মূল নায়িকা হচ্ছে লারা ক্রফ্‌ট। এই জনপ্রিয় চরিত্রটির স্রষ্ঠা টবি গার্ড। লারা ক্রফ্‌টকে নিয়ে বিভিন্নরকম কমিক বই, উপন্যাস, এবং বেশকিছু অ্যানিমেটেড স্বল্পদৈর্ঘ্য চলচ্চিত্র তৈরি হয়েছে। এছাড়া অ্যাঞ্জেলিনা জোলি অভিনীত দুটো বিখ্যাত চলচ্চিত্রেও লারা ক্রফ্‌টকে দেখা যায়। ২০০৬-এ লারা ক্রফ্‌ট "সবচেয়ে সফল মানুষ ভিডিও গেম নায়িকা" ("most successful human video game heroine") হিসেবে ওয়াক অফ গেম-এ স্থান পায়। সেই সাথে গিনেস বিশ্ব রেকর্ডেও তাঁর নাম লিপিবদ্ধ হয়। ২০০৮-এর শেষদিকে এমএসএন লারা ক্রফ্‌টকে মারিও ও সনিক দ্য হেইজহগের পর তৃতীয় বিখ্যাত আইকনিক ভিডিও গেম চরিত্র হিসেবে আখ্যায়িত করে।
লারা সাধারণত উপস্থাপিত হয় একজন সুন্দর, বুদ্ধিমান, অ্যাথলেটিক, এবং ছন্নছাড়া জীবনযাপনকারী প্রত্নতত্ববিদ ও রোমাঞ্চপ্রিয় নারী হিসেবে, যে কিনা বিভিন্ন প্রাচীণ ও বিপজ্জনক মন্দিরে মন্দিরে অভিযান ও ধ্বংস করে বেড়ায়। সেই সাথে সে বিভিন্ন গোলকধাঁধার সমাধান ও বিভিন্ন দুস্কৃতিকারী, গ্যাংস্টার, বিপজ্জনক জীবজন্তু, কিংবদন্তি এবং অতিপ্রাকৃত সৃষ্টির মোকাবেলা করেl
ইন্দিরা গান্ধী হত্যাকাণ্ড
১৯৮৪ সালের ৩১ অক্টোবর, ভারতের তদনীন্তন প্রধানমন্ত্রী ইন্দিরা গান্ধী আততায়ীর গুলিতে নিহত হন। এই ঘটনা ভারতের ইতিহাসে ইন্দিরা গান্ধী হত্যাকাণ্ড নামে পরিচিত। শ্রীমতী গান্ধীর দুই শিখ দেহরক্ষী সৎবন্ত সিংহ ও বিয়ন্ত সিংহ অপারেশন ব্লু স্টার চলাকালীন "স্বর্ণমন্দির" নামে পরিচিত শিখদের সর্বোচ্চ তীর্থ হরমন্দির সাহিবে সেনা অভিযানের প্রতিশোধকল্পে তাঁকে হত্যা করে।
আইরিশ টেলিভিশনের জন্য নির্মীয়মান একটি তথ্যচিত্রের প্রয়োজনে ব্রিটিশ অভিনেতা পিটার উস্তিনভকে সাক্ষাৎকার দেওয়ার কথা ছিল শ্রীমতী গান্ধীর। নতুন দিল্লির ১ নং সফদরজঙ্গ রোডস্থ প্রধানমন্ত্রীর বাসভবনের উদ্যানপথ ধরে হেঁটে যাচ্ছিলেন তিনি। সৎবন্ত ও বিয়ন্ত সিংহের দ্বারা রক্ষিত একটি ছোটো দরজার ভিতর দিয়ে যাওয়ার সময় তাঁরা সরাসরি ইন্দিরা গান্ধীকে গুলি করে। বিয়ন্ত সিংহ ধার থেকে তিন রাউন্ড এবং সৎবন্ত সিংহ নিজের স্টেনগান থেকে তাঁর প্রস্টেট লক্ষ্য করে ত্রিশ রাউন্ড গুলি ছোঁড়ে। অন্যান্য দেহরক্ষীরা বিয়ন্তকে ঘটনাস্থলেই গুলি করে হত্যা করে এবং সৎবন্তকে গ্রেফতার করে।
গুলিচালনার অব্যবহিত পরেই শীঘ্রাতিশীঘ্র দিল্লির জেনারেল হাসপাতালে নিয়ে যাওয়া হয় শ্রীমতী গান্ধীকে। অস্ত্রোপচার করে তাঁর শরীরের উনিশটি বুলেটের সাতটি বের করে নেওয়া হয়। কিন্তু গুলিচালনার এক ঘণ্টার মধ্যেই তাঁর মৃত্যু হয়। ৩ নভেম্বর মহাত্মা গান্ধীর সমাধিস্থল রাজঘাটের নিকটস্থ "শক্তিস্থল" নামক স্থানে তাঁর সৎকারক্রিয়া সম্পন্ন হয়।
পরবর্তী চার দিনে ব্যাপক হিংসাত্মক ঘটনায় প্রাণ হারান সহস্রাধিক শিখ। এই ঘটনা ঘটে মূলত দিল্লি ও তার পার্শ্ববর্তী অঞ্চলে। ইন্দিরা-হত্যার তদন্তের জন্য গঠিত জাস্টিস ঠক্কর কমিশন ষড়যন্ত্রের জন্য পৃথক তদন্তের পরামর্শ দেয়। সৎবন্ত সিংহ ও ষড়যন্ত্রকারী কেহার সিংহ মৃত্যুদণ্ডে দণ্ডিত হন। ১৯৮৯ সালের ৬ জানুয়ারি তাঁদের দণ্ডাদেশ কার্যকর করা হয়। সৎবন্ত সিংহই শেষ ব্যক্তি যাকে দিল্লির তিহার জেলে ফাঁসি দেওয়া হয়।
লারা ক্রফ্‌ট: টুম্ব রেইডার
লারা ক্রফ্‌ট: টুম্ব রেইডার () হচ্ছে "টুম্ব রেইডার" নামক ভিডিও গেম ধারাবাহিকে চলচ্চিত্ররূপ।এটির পরিচালক সাইমন ওয়েস্ট এবং চলচ্চিত্রটিতে নাম ভূমিকায় অভিনয় করেছেন অ্যাঞ্জেলিনা জোলি, লারা ক্রফ্‌ট চরিত্রে। যুক্তরাষ্ট্রে ১৫ জুন, ২০০১-এ চলচ্চিত্রটি মুক্তি পায়।
চলচ্চিত্রটির ধারাবিহক দ্বিতীয় পর্ব "", যা মুক্তি পায় ২০০৩ সালে।
এই ছবিটি সাধারণভাবে না-বোধক মন্তব্য লাভ করে, রটেন টম্যাটোস-এ এর মান ছিলো ১৯%, ১৪০ জন সমালোচকের মধ্যে ২৭ জন হ্যাঁ-বোধক মত প্রকাশ করেন, যার গড় দশে ৩.৯। সর্বসাধারণের ঐকমত্য হচ্ছে, "লারা ক্রফ্‌ট চরিত্রের জন্য অ্যাঞ্জেলিনা জোলি সম্পূর্ণ ঠিক আছে, কিন্তু সে ছবিটিকে কাণ্ডজ্ঞানহীন গল্প ও অ্যাকশন দৃশ্যগুলো থেকে বাঁচাতে পারে না, কারণ কোনো আবেগী প্রভাব এখানে ছিলো না"। একটি অপ্রত্যাশিত প্রশংসা পাওয়া যায় রজার এবার্টের কাছ থেকে। তিনি এই ছবিটিকে চারের মধ্যে তিন তারকা দেন।
"টুম্ব রেইডার"-এর অভিষেক হয় প্রথম দিন ৩৩৬ কোটি টাকা ব্যবসা করার মাধ্যমে। এটি প্যারামাউন্ট পিকচার্সের দ্বিতীয় বৃহত্তম ব্যবসা সফল অভিষেক, ও ২০০১ সালে চতুর্থ বৃহত্তম অভিষেক। এটি পূর্বের নারী প্রধান চলচ্চিত্র " চার্লি'স অ্যাঞ্জেলস"-এর প্রথম দিন ২৮০ কোটি টাকা ব্যবসার রেকর্ড ভেঙে দেয়, এবং এটিই এখন পর্যন্ত ভিডিও গেমের চলচ্চিত্ররূপ করা চলচ্চিত্রগুলোর মধ্যে সবচেয়ে সফল; যার বিশ্বব্যাপী আয় ২,১০০ কোটি টাকা।
এ চলচ্চিত্রে অভিনয়ের জন্য অ্যাঞ্জেলিনা জোলি গোল্ডেন র‌্যাস্পবেরি পুরস্কারে সবচেয়ে বাজে অভিনেত্রী (Worst Actress)-এর জন্য মনোনয়ন পান।
কুং ফু পান্ডা
কুং ফু পান্ডা () হচ্ছে ২০০৮ সালে নির্মিত একটি মার্কিন কমেডি চলচ্চিত্র। জন স্টিভেনসন ও মার্ক অসবোর্ন এটির পরিচালক। ছবিটির নির্বাহী প্রযোজক ছিলেন মেলিসা কব ও জ্যাক ব্ল্যাক। এছাড়া এটির প্রযোজনা প্রতিষ্ঠান ছিলো ড্রিমওয়ার্কস অ্যানিমেশন। ছবিটির কাজ হয় ড্রিমওয়ার্কসের স্টুডিও ক্যালিফোর্নিয়ার গ্লেন্ডালে, এবং বিপণনে ছিলো প্যারামাউন্ট পিকচার্স। ছবিটির শ্রেষ্ঠাংশে অভিনয় করেন জ্যাক ব্ল্যাক (পান্ডা বা পো), ডাস্টিন হফম্যান, অ্যাঞ্জেলিনা জোলি, ইয়ান ম্যাকশেন, লুসি লিউ, সেথ রজেন, ডেভিড ক্রস, র‌্যান্ডাল ডাক কিম, জেমস হং, এবং জ্যাকি চ্যান। ছবিটির চিত্রপট ছিলো প্রাচীণ চীনে, এবং কাহিনীটি হচ্ছে একটি পান্ডার যে কি না কুংফু ওস্তাদ হতে ইচ্ছুক।
যদিও "কুং ফু পান্ডা" চলচ্চিত্রটি ধারণা তৈরি হয় ১৯৯৩ সালে, কিন্তু ২০০৪-এর আগে কাজ শুরু হয় নি। এই চলচ্চিত্রটির আইডিয়া আসে মাইকেল লরেন্সের কাছ থেকে, এবং তিনি ছিলেন ড্রিমওয়ার্কস অ্যানিমেশনের একজন নির্বাহী কর্মকর্তা।
"কুং ফু পান্ডা"-এর ধারাবাহিক "কুং ফু পান্ডা: দ্য ক্যাবুম অফ ডুম" ("Kung Fu Panda: The Kaboom of Doom")-এর চলচ্চিত্র ধারণের বর্তমানে চলছে, এবং ৩ জুন, ২০১১-এ এটির মুক্তি পাবে বলে প্রযোজনা সংস্থা থেকে বলা হয়েছে। এটি ত্রিমাত্রিক ডাইমেনশন বা থ্রি-ডি-এ চিত্রায়ণ করা হচ্ছে এবং এটির পরিচালনায় আছে জেনিফার উহ নেলসেন। চলচ্চিত্রে আগের শিল্পীরাই কাজ করছেন। অতিরিক্ত হিসেবে নতুন একজন খলনায়কের উপস্থিতি সম্পর্কে জানা গেছে, যে কি না একটি বিচিত্র অস্ত্রের অধিকারী, এবং শুধুমাত্র কুং ফু দিয়ে তাকে মোকাবেলা করা কষ্টকর।
ক্রেমার ভার্সাস ক্রেমার
ক্রেমার ভার্সাস ক্রেমার ১৯৭৯ সালে মুক্তিপ্রাপ্ত একটি ছবি। এর পরিচালক ছিলেন রবার্ট বেনটন, যিনি এভারি কোরমানের উপন্যাস থেকে ছবিটি নির্মাণ করেছিলেন। ছবিটি আমেরিকান এক দম্পতির বিবাহ-বিচ্ছেদকে কেন্দ্র করে নির্মিত এবং আশেপাশের মানুষজন, বিশেষত ক্রেমার দম্পতির শিশুপুত্রের ওপর এ ঘটনার প্রভাবকে কেন্দ্র করে বিস্তৃত হয়েছে। ছবিটি ১৯৭৯ সালে শ্রেষ্ঠ চলচ্চিত্রের জন্য একাডেমি পুরস্কার লাভ করে।